text:
221Josia o ne a le dinyaga di le robedi, fa a nna kgosi; a busa dinyaga di le 31 kwa Jerusalema. Leina la ga mmaagwe e ne e le Jedita morwadia Ataya wa Bosekathe. 2A dira tse di siameng mo matlhong a Morena, a sepela gotlhe mo tseleng ya ga Dafita rraagwe mogolwagolwane; a se ka a fapogela ntlheng ya le le jang le e seng ya la molema.
Doit. 5:29
3E rile ka ngwaga wa 18 wa puso ya kgosi Josia, kgosi ya roma mokwaledi Safane morwa Asalea morwa Mesulame kwa Ntlong ya Morena ya re: 4“Tlhatlogela kwa go Hilekia moperesiti yo mogolo gore a bale madi a a tlisitsweng kwa Ntlong ya Morena, a badisa ba mojako ba a phuthileng mo bathong 5gore ba a neele mo diatleng tsa baokamedi ba tiro kwa Ntlong ya Morena, mme bao ba duele badiri ba tiro ba ba kwa Ntlong ya Morena go e baakanya fa e senyegileng teng; 6e bong babopedi le babetli le baruledi; le gona e le go reka dikgong le mafika a a betlilweng tsa go baakanya Ntlo ya Morena.” 7Fela madi a ba a neetsweng diatleng a se ka a balwa nabo; gonne ba dira ka go ba ikanya.
8Ke fa Hilekia moperesiti yo mogolo a raya mokwaledi Safane a re: “Ke bonye lokwalo lwa molao mo Ntlong ya Morena.” Hilekia a ba a neela Safane lokwalo loo, mme ene a lo buisa. 9Ya re mokwaledi Safane a sena go boela kwa kgosing, a e busetsa lefoko a re: “Batlhanka ba gago ba tsholotse madi a a kwa Ntlong ya Morena, ba a neela diatleng tsa baokamedi ba tiro kwa Ntlong ya Morena.” 10Safane mokwaledi a ba a bolelela kgosi a re: “Moperesiti Hilekia o nneetse lokwalo.” Safane a ba a lo buisa fa pele ga kgosi.
11Mme ya re kgosi e utlwa mafoko a lokwalo lwa molao ya ikgagola diaparo. 12Kgosi ya ba ya laela moperesiti Hilekia le Ahikame morwa Safane le Agebore morwa Migaya le Safane mokwaledi le Asaya motlhanka wa kgosi ya re: 13“Yaang lo mpoletse Morena le morafe le Bajuta botlhe ka ntlha ya mafoko a lokwalo lo lo bonyweng loo; gonne bogale jwa Morena bo bogolo jo bo re tuketseng, ka borraetsho ba se ka ba utlwa mafoko a lokwalo loo le e seng go dira tsotlhe tse re di kwaletsweng.”
14Moperesiti Hilekia le Ahikame le Agebore le Safane le Asaya ba ya kwa go Huleta moporofeti wa sesadi, mosadi wa ga Sadume morwa Thikwa morwa Harehase mmoloki wa diaparo: – Huleta o ne a agile kwa Motseng-o-mošwa mo Jerusalema – ba bua nae. 15Huleta a ba raya a re: “Morena, Modimo wa Iseraele, o bua jaana o a re: ‘Rayang monna yole yo o lo romileng kwano go nna lo re: 16Morena o bua jaana a re: Bona, ke tla tlisa tatlhego mo felong fano le mo baaging ba teng ka fa mafokong otlhe a lokwalo lo kgosi ya Juta e lo buisitseng. 17Ke ka gonne ba ntlogetse ba fisetsa medimo e sele maswalo, e le gore ba nkgalefise ka tiro yotlhe ya diatla tsa bone; ka moo bogale jwa me bo tla tukela felo fano, mme bo sa time.
32:21-23
18Mme kgosi ya Juta e e lo romileng go botsa Morena lo e ree jaana lo re: Morena, Modimo wa Iseraele, o bua jaana o a re: Fa e le mafoko a o a utlwileng: 19E re ka pelo ya gago e le boleta, mme o ikokobeditse fa pele ga Morena, jale fa o utlwa tse ke di omanetseng ka ga felo fano le baagi ba gona ka re: Ba tla fetoga theregiso le khutso; ka o ikgagotse diaparo, o ledile fa pele ga me, le nna ke go utlwile! Morena a re jalo. 20Ka moo, bona, ke tla go phuthela kwa go borraago, o bolokwa mo lebitleng la gago ka kagiso gore matlho a gago a se ka a bona tatlhego yotlhe e ke tla e tlisetsang felo fano.’ ”
Ba busetsa kgosi karabo.


c: text/html

text:
Bosupi jwa hisetori bo tshitshinya gore ka bonako jaaka 1593 go ne go na le batho ba buwang Sexhosa go ya kgole kwa borwa kwa Noka ya Mthatha mo lefelong le le itsegeng gompieno jaaka Kapa Botlhaba, le gore ba ne ba setse ba le mo kgaolong e nako pele ga moo. Go ya ka molomo fela, Bathembu, Baxhosa le Mampondomise ba ne ba nna kwa mafitlhelong a godimo a kwa Kapa Botlhaba kwa Nokeng ya Umzimvubu masika pele ba tla tlase mo lebopong.
Tsotlhe tseno di tshisinya gore difopholetso ka ga bofaladi ba batho ba ba buwang Sexhosa go tswa kwa Aforika Botlhaba mo nakong ye e fetileng ga se nnete, fa e se gore e fosagetse kgotsa sengwe se se bosula. Patlisiso ya thutamarope, gareng ga tse dingwe, ka go tlhoka pelaelo e tla neelana ka tshedimosetso e e oketsegileng mo dipotsong tse di ntseng jaana mo isagweng. Sekao, mesima e e dirilweng ga jaana mo polaseng ya Canasta Place gaufi East London ya gopieno e tshitshinya gore, go tloga ka ngwagakgolo wa bo7 Morago ga Loso lwa ga Keresete, batho ba ba buwang Sexhosa ba ne ba ntse ba tshela gongwe ka go tswelela gaufi le Noka ya Buffalo.
Ka nako ya ngwagakgolo wa bo19 Bahlubi, Bazizi, Batolo le Mabhele ba fudugetse mo kgaolong e morago e ne ya bidiwa Transkei (e jaanong e leng karolo ya Kapa Botlhaba). Batho ba, ba ba feleditseng ka go bidiwa Bamfengu, e ne e le baikaegi ba Kgosikgolo ya Baxhosa Hintsa. Ka 1835 ba ne ba kopiwa ke baromiwa le bothati ba koloniale ba Brithane jaaka 'batshabi go tswa Mfecane', sk. ‘ntwa ya gotlhelele’ ya Kgosi ya MaZulu Shaka ya morago ka bo1820. Ba ne ba ba bewa ka fa tlase ga tshireletso ya bokoloniale thata ka ntlha ya go kokomosa badiri ba ba senyegileng ba ba ipeetsweng.
Baffengu ba kwa Transkei e ne e le badirisani ba sesole ba batswakwa ba basweu kgatlhanong le Baxhosa mo Dintwa tsa Melelwane tsa 1846-7, 1850-3 le 1877-8. Ka ntlha ya maiteko a bone a go sireletsa Koloni ya Kapa, Bamfengu ba bone go tswa kwa bothating jwa basweu neelo ya lefatshe leo pele e neng e le la Baxhosa.
Mo kgotlhang e e golang ya molelwane le dithulano tse di latelang le maBorithane le mephato ya bokoloniale, dikgosi tsa Baxhosa, mo gare ga bone e leng Sandile le Maqoma, ba ne ba tlhagelele jaaka barata naga ba ba neng ba lwela go tsweletsa kemonosi ya bone, masimo le balatedi.
Maqoma, mologamaano yo o neng a filwe le motlhabani wa morukhutlhi, o tlhokafetse e le motshwarwa kwa Setlhakatlhakeng sa Robben ka 1873. Sandile o ne a gobadiwa mo mmeleng mo kgotlhang le masole a pateletso a Bamfengu kwa Sekgweng sa Isidenge ka Motsheganong 1878.
Ka ga tlhokofala ga bona, le ya bofelo ba masalela a thibelo ya sesole sa sa Baxhosa mme ba ineela ka fa tlase ga bolaodi ba bakolonile. Mo tshimologong ya bo1880 Mampondo e ne e le ba bofelo ba bogosi ba BaNguni ba Kapa ba go tlisiwa mo pusong ya bokoloniale.
Translated by Lawrence Ndou

robotstxt: allowed

filter: keep


text:
Chacma Baboon
Tshwene ya Chacma
Leina
Tshwene ya Chacma kgotsa Tshwene Cape (papio ursinus)
Popego
Tshwene ya Chacma ke e nngwe e kgolo ya diamusi tse di tshwana le dintšwa mme e le leloko loo motho, e nna le menoo a a tlhageletseng kwa ntle. E tona e e godileng e fitlha dimilimetara tse di 1.5 go tswa kwa tlhogong go ya kwa mogatleng le go bega dikilogeramo tse di 33 ka boima, mme e namagadi fa e bopame e ka nna dimilimetara tse di 1.1, e na le boima ba dikilogerama di le 15.
Dijo
Tsona ke tse di jang dimela le diphologolo ka fa tlase ga maemo a tlhago di ja maungo a tlhaga, dipeo, ditshenekegi, diphepheng, le motlhwa ka dinako dingwe di ja nama ya diamusi tse di nnye le dinonyane. Ka ntlha ya gore mephato e itlwaeditse go tlhasela masimo a thekiso, ditshwene ga di itumedise balemerui ba mmopo le maungo.
Tsadiso
Ditshwene ga di na setlha asa go tlhakana ka botona le bonamagadi ka jalo di nna di le matlhagatlhaga mo tsamaong ya ngwaga o otlhe. Di dusa lobaka lwa malatsi a 140, morago ga foo e tsala tshwenyana e le ngwe. Ditshwene tsa Chacma ke ditswasetlhabelo tsa diNkwe le Lengau.
Maitsholo a yona
Ditshwene di ka nna bogale thata. Ke ntlha e e istegeng gore di ka itwela ka mafega go dibata fa di tshosetswa. Mephato e ka nna palogare ga di le 50 go ya 100 tse di maatla.
Di fitlhelwang ka kae?
Ditshwene di fitlhelwa kwa go nang le ditlhare tse di ntsi, kwa seka-sekakeng le kw dithabaneng go bapa le le thaba ya Drakensberg. Tshwene ya Chacma e tseetswe maano ke losiak lo lo fa thoko ga yoan kwa ntlheng ya kwa Bokone e eleng tshwene e e serolwane. Di phasaladistwe mo Aforikaborwa le kwa dinageng tse di kwa ntle ga naga.
Mo karolong ya dintlha
Le fa e le batswasetlhabelo ba Dinkwe, Ditshwene di itsege ka go itwela kgatlhanong le dibatana tse mme e setse e bonwe di kgaotse dira tsa tsona ka bobedi ka meno a tsona a magolo. Kwa Cape Peninsula, di fitlhelwa gantsi kwa borwa, gantsi di filthelwa di lwa le batho gonne di tlhasela matlo le fa bewang gone dijo, ke maemo a a dirileng gore gonne diphigisano tse di ntsi le go supanw aka menwana, mme go sena tharabolo e e bonagalang.


text:
Tsepa go
Kgolo ya go
Go kôpisa ke selo se se sa siamang se se golang go nna bothata jo bogolo mo diyunibesiting. YBB le yone e begile palo e e golang ya baakatemi ba ba sa ikanyegeng ba ba kôpisang. Eish! e ne ya bua le Michelle Bownes, mmenejara wa nakwana wa go otlhaiwa ga baithuti le go ikobela melao ga bone kwa YBB, gore seno se ama badiri jang.
Baithuti le go kôpisa
BUISA GO FETA
Baithuti le go kôpisa
Go kôpisa ke bothata jo bo golang le mo gare
ga baithuti. Carien Campher, mothusi-mogolo wa tsamaiso wa lefapha la Go Otlhaiwa ga Baithuti le go Ikobela Melao ga Bone mo Khamphaseng ya Potchefstroom, a re baithuti ba tlhoka go gakololwa ka bomasisi jwa go kôpisa jaaka tlolomolao mo go tsa akatemi.
Go ya ka Carien, 26% ya dikgetsi tsa dikgato-kgalemo tsotlhe tsa baithuti ba YBB tsa 2015 e ne e le tsa go kôpisa. Seno se tshwenya fela thata ka gonne go na le palogare ya dikgetsi tsa dikgato-kgalemo tsa baithuti ba ka nna 500 ngwaga le ngwaga tse di amanang le go sa ikanyege mo go tsa akatemi.
Mofuta o o tlwaelegileng thata wa go kôpisa wa baithuti ke go kopolola le go kgomaretsa tshedimosetso go tswa mo inthaneteng le mo dintlheng tse go ithutwang tsone tsa dijithale. "Ka sekai, bangwe ba tsaya mokwalo wa Seesemane, ba o fetolela ka Google Translate ba bo ba o dirisa mo dipampiring tsa bone. Seipato sa bone ke gore ba re ba dirisitse bukantswe go tseleganya tshedimosetso eo e bile ke gone ka moo ba e tsayang e le tiro ya bone ka namana. Seno e sa ntse e le go kôpisa."
x
kôpisa


text:
Robben Island: Sediriswa sa Sepolotiki
Phetogô mo Dithateng tsa Sepolotiki
Ka 1948, lekoko la Nationalist le fentse ditlhopho tsa kakaretso (tsa basweu fela) mme Smuts o ne a ntshiwa mo setulong. E ne ele tshimologô ya dingwaga di le 50 tsa kgatelelô le letlhôô – paka e e neng ya sobokanngwa ka lefoko 'apartheid'.
Mo dingwageng-some di le mmalwa tse di latetseng, mmuso o ne ka iketlo wa tsenya tirisong mokoa wa melawana e e diretsweng go fokotsa dikgololosego tsa maAfrika-Borwa a bantsho le bammala. Le fa thotloetsô tsa tlhamo e e koafatsang enô ya molaotheo di ikaegile ka go sa belaetse mo kgethololông e e tserweng gotswa mo badimong ba yona ba maburu, o seke wa fopholetsa gore tlhaolele e ne ele fela ka ga kakanyo ya bosemorafe. Go ne gona le lebaka le lengwe la taolô la molao o o badilweng onô wa lenyatso: tlhokagalo ya go netefatsa gore puso ya basweu fela e phela e na le thebolelo e e tsepameng ya badiri ba bantsho ba ba tlhwatlhwa-tlase.
Mo go itsegeng, mokgwa onô wa puso mo nageng e e nang le bontsi jwa bantsho, o ne o tlile go baka kemo-kgatlhanong le boipelaetso. Balaodi ka jalo ba ne ba lemoga fa ba tlile go tlhoka lefelo le ba tlileng go baya batsosamerusu mo go lona. Ka jalo, ka 1959, Tona ya Bosiamisi o ne a bega gore Robben Island e tlile go nna kgolegelo gape. Ditlamelwana tsa sesole di ne tsa fudusetswa kwa nageng-kgolo, mme tetla ya go ya kwa setlhaketlhakeng e ne ya kganelwa. Kgaolo e ntšha e e bosula mo historing ya setlhaketlhake e ne e simologile.
Dingwaga tsa Tlhaolele
Ka 1958, mobonelapele yo mogolo o ne a tseya marapo jaaka Tonakgolo, Dr H.F. Verwoerd. Ka mafoko a gagwe a a tswina, mobonelapele yo o setlhogo yonô o ne a penta setshwantshô se se botlhole sa 'apartheid' le tlhabololo e e kgaoganeng, mo batho-bantsho ba neng ba tla fetolwa go nna 'baremi ba magong le bagi ba metsi'. Mo nêêletsanong ya bodiri le boobamedi jwa bona, Verwoed o ne a solofetsa go tlhokomela bantsho ka setso se se gaisang sa botlhokomedi jwa Sekeresete.
Verwoerd o ne a itse fa go tlile go nna le kemo-kgatlhanong gotswa mo bathong ba maAfrika, mme tshweetso e ne ya tsewa go baakanya Robben Island go nna kgolegelo ya botlhe ba ba emang kgatlhanong le puso. Tsheko ya Boepapuso, mo go yona balatofatswa ba le 150 ba merafe yotlhe ba neng ba latofaletswa go rera puso, e ne e setse e simolotse mme, go simolola ka 1961, bagolegwa ba bosenyi ba ne ba iswa kwa setlhaketlhakeng go thusa go se baakanyetsa mokowa wa bagolegwa ba sepolotiki o o solofetsweng. Tsheko ya Boepapuso, kana, e khutlile morago ga dingwaga di le nne ntle le go bonwa ga melato.
Ka nako enô, ANC e ne ele mokgatlho o o tshegetswang naga ka bophara, mme mokgatlho o ne o setse o eteletsepele ditshupetso di le di ntsi, tse gantsi eneng ele tsa kagiso, kgatlhanong le mmuso. Tsamao ka bonya ya bona e ne ya kwatisa bangwe, fela, mongwe wa baeteledipele ba ba maatlametlo yo o bitswang Robert Sobukwe o ne a ikamologanya le ANC go simolola setlhopha se se dikgoka go feta, se se bitswang Pan Africanist Congress (PAC), ka 1959.
Bagolegwa ba Sepolotiki Ba Ntlha Go Romelwa kwa Robben Island
Ka 1960, ditshupetso tsa mogoso tsa Defiance Campaign di ne tsa tlhongwa kgatlhanong le Melao ya Pasa e e thata e e neng e kganela motsamao wa batho-bantsho mo dikgaolong tsa basweu. Kwa nngweng ya dithupetso tseno, kwa ntle ga seteišane sa sepodisi kwa Sharpeville, gaufi le Vereeniging, sepodisi sene sa thuntsha boidiidi jwa batho. Se bolaile batho ba le 69, bontsi jwa bona ba thuntshitswe mo mekokotlong fa ba ne ba tshaba. Tiragalo enô e ne ya tshosa naga le baagi ba boditšhabatšhaba. Tsibogo ya mmuso wa Afrika Borwa e ne ele bonako. ANC le PAC di ne tsa kaiwa fa ele mekgatlho e e seng ka fa molaong mme tsa kganelwa.
Melao e mentšha e ne ya tsenngwa tirisong go tlhofofatsa tshwaro le kgolego ya baeteledipele ba kganetso. Morago, Verwoerd o ne a tlogela British Commonwealth mme a kaya fa Afrika Borwa ele Republic. Mo karolong ya bona, PAC le ANC ka bobedi di ne tsa sweetsa go tsaya dibetsa mo kgaratlhong kgatlhanong le tlhaolele, mme ka bobedi di ne tsa tlhoma mephato ya sesole, e e neng e bitswa Poqo le Umkhonto we Siswe, ka tatelano.
Mo ditlamoragong tsa Sharpeville, bagolegwa ba sepolotiki ba ntlha go ka tshwarwa le go romelwa kwa Robben Island e ne ele maloko a PAC le Poqo ka bontsi. Ba gorogile go tloga ka 1961 go ya kwa pele, ba goroga mo setlhaketlhakeng se se makgwakgwa se se satswang go phuaganngwa ke sesole mme se sa siamela go nna kgolegelo ya tshireletso e e kwa godimo ka gope. Bagolegwa ba ntlha ka jalo ba ne ka bonako ba tsenngwa mo tirong go epa matlapa le go aga mantlwana-fitshwana a bona.
Translated by Nchema Rapoo


text:
Baebele ya Reng ka Masetlapelo a Tlholego?
Karabo ya Baebele
Modimo ga se ene a dirang gore masetlapelo a tlholego a nne gone, mme o tshwenyegile ka batho ba ba amiwang ke one. Bogosi jwa Modimo bo tlile go fedisa dilo tsotlhe tse di utlwisang batho botlhoko, go akaretsa le masetlapelo a tlholego. Mme gone jaanong Modimo o gomotsa batho ba ba wetsweng ke masetlapelo ano.—2 Bakorintha 1:3.
Goreng re tlhomamisegile gore Modimo ga a dirise masetlapelo a tlholego go otlhaya batho?
A masetlapelo a tlholego a bontsha gore re tshela mo malatsing a bofelo?
Modimo o thusa jang batho ba ba wetsweng ke masetlapelo a tlholego?
A Baebele e ka re thusa go ipaakanyetsa masetlapelo a tlholego?
Ditemana tsa Baebele tse di ka gomotsang batho ba ba wetsweng ke masetlapelo
Goreng re tlhomamisegile gore Modimo ga a dirise masetlapelo a tlholego go otlhaya batho?
Le fa Modimo a kile a dirisa dilo tsa tlholego go otlhaya batho, ga go reye gore ke ene a bakang masetlapelo a tlholego a re a bonang a direga gompieno.
Masetlapelo a tlholego ga a tlhophe gore a bolaya mang kgotsa gore a golafatsa mang. Mme Modimo ene o ne a dirisa dilo tsa tlholego go otlhaya batho ba ba sa siamang fela. Ka sekai, fa Modimo a ne a senya motse wa Sodoma le Gomora, ga a ka senya Lote le bana ba gagwe ba babedi ba basetsana. (Genesise 19:29, 30) Modimo o kgona go bona se se mo pelong ya motho ka jalo, o ile a senya batho ba a neng a bona gore ba na le dipelo tse di sa siamang.—Genesise 18:23-32; 1 Samuele 16:7.
Gantsi masetlapelo a tlholego a direga batho ba sa lebelela. Mme Modimo ene o ne a tlhagisa batho pele a dirisa dilo tsa tlholego go ba senya. Batho ba ba neng ba mo reetsa, ba ile ba kgona go falola.—Genesise 7:1-5; Mathaio 24:38, 39.
Ka dinako tse dingwe batho ke bone ba bakang masetlapelo. Jang? Ka gonne ba senya dilo tsa tlholego e bile ba aga mo mafelong a ba itseng sentle gore gantsi go tle go nne le dithoromo tsa lefatshe le merwalela mo go one. (Tshenolo 11:18) Ga re a tshwanela go pega Modimo molato ka ditshwetso tse batho bano ba di dirang.—Diane 19:3.
A masetlapelo a tlholego a bontsha gore re tshela mo malatsing a bofelo?
Ee, Baebele e ile ya porofeta gore fa ‘tsamaiso eno ya dilo e ya bokhutlong’ kgotsa “mo metlheng ya bofelo,” go tla nna le masetlapelo a tlholego. (Mathaio 24:3; 2 Timotheo 3:1) Ka sekai, Jesu o ile a re: “Go tla nna le ditlhaelo tsa dijo le dithoromo tsa lefatshe mo mafelong ka go latelana.” (Mathaio 24:7) Mo nakong e e sa fediseng pelo, Modimo o tlile go fedisa dilo tse di utlwisang batho botlhoko, go akaretsa le masetlapelo a tlholego.—Tshenolo 21:3, 4.
Modimo o thusa jang batho ba ba wetsweng ke masetlapelo a tlholego?
Modimo o ba gomotsa ka Baebele. Baebele ya re Modimo o a re kgathalela e bile o utlwa botlhoko jo re bo utlwang. (Isaia 63:9; 1 Petere 5:6, 7) Gape e re solofetsa gore masetlapelo a tlholego a tlile go fela.—Bona setlhogo se se reng “ Ditemana Tsa Baebele Tse di ka Gomotsang Batho ba ba Wetsweng ke Masetlapelo.”
Modimo o dirisa batho ba gagwe go gomotsa ba ba wetsweng ke masetlapelo. Modimo o rotloetsa batho ba gagwe gore ba dire se Jesu a ileng a se dira fa a ne a le mo lefatsheng. Baebele e ile ya porofeta gore Jesu o tla hapa ba ba “dipelo di phatlogileng” le go gomotsa “botlhe ba ba hutsafetseng.” (Isaia 61:1, 2) Batho ba Modimo ba leka go dira se se tshwanang.—Johane 13:15.
Gape Modimo o dirisa batho ba gagwe go thusa batho ba ba wetsweng ke masetlapelo ka dilo tse ba di tlhokang.—Ditiro 11:28-30; Bagalatia 6:10.
A Baebele e ka re thusa go ipaakanyetsa masetlapelo a tlholego?
Ee. Le fa Baebele e se buka e e diretsweng go re bolelela gore re ipaakanyetse masetlapelo jang, e na le melaometheo e e ka re thusang go dira jalo. Ka sekai:
Rulaganya gore o tla dira eng fa masetlapelo a goroga. Baebele ya re: “Yo o botlhale ke yo o boneng masetlapelo a bo a iphitlha.” (Diane 22:3) Go botlhokwa gore re ipaakanye pele go tlhaga seemo se se kotsi. Re ka dira seo ka go netefatsa gore re na le dilo tsa botlhokwa tse re tla di tlhokang le go bua le ba lelapa gore re tla kopana kae ka nako ya masetlapelo.
Botshelo bo botlhokwa go na le dilo tse o nang le tsone. Baebele ya re: “Ga re a tlisa sepe mo lefatsheng, mme le gone re ka se ka ra tswa re tshotse sepe.” (1 Timotheo 6:7, 8) Fa masetlapelo a goroga, re tshwanetse go tlogela matlo a rona le dilo tse re nang le tsone mme re falotse matshelo a rona. Ga re a tshwanela go lebala gore matshelo a rona a botlhokwa thata go feta dilo tse re nang le tsone.—Mathaio 6:25.


text:
Maranya a Kakanyo
Maranyane a kakanyo kgotsa (IT) ke papadi,lepeano,letlotlo le go ntsha ga modumo,ditshwantsho,mokwalo le dinomoro tsa kakanyotse di dirisanyang le motlakasedi itebagantse le go tlhakanya dikhomputara le tsa ditlhaeletsanyo.[1] Lefoko le lone ka bosha jwa go tlhaloganyesega jwa lone le bonasegile ka ngwaga wa 1958 mo koranteng ya Harvard Business Review ,e mo go yone mokwadi Leavitt le Whisler ba akgetseng gore "kakanyo e ntsha ga e na leina lele ikemetseng ka nosi lele setseng le simolodisitswe. Re tla le bitsa maranyane a Kakanyo kgotsa ka bokhutshwane (IT).".[2] Nngwe ya tsa segompino tse di tlhagogang mo ntheng ya tsa Maranyane a kakanyo ke tse di tla tlang e le, dikhomputara tsa kitso tlhabologileng , dikhomputara tsa maemo,kakanyo ya maranyane a tlhabologileng,kwa godimo kokoanyo ya kitso le tse dingwe.
Kakanyo ka kakaretso[paakanyo | edit source]
IT ke lefelo le go laolwang kakanyo le go paralatsa mafelo ka go faralogana aa akaretsang mme go kganelwa ke dilo tse di tshwanang le go bopelela, maranyane aa berekisang khomputara, kitso ee faphegileng , tse di dirang khomputara , kitso ee tlhalogangwang ke khomputara le go aga kitso. Ka bokhutshwane, sepe se tlhokanang le kitso,ee akanyediwang ka go bonala kana nngwe tsela,ka go dirisiwa ga di CD,ke bontlha bongwe jwa maranyane a kakanyetso. IT e thusa bagwebi ka dithuso tse nne tse di faphegileng tsa:go dira gore kgwebo e itirise ka maranyane,go tlisa kakanyetso,go ikgolaganya le bareki,le didirisiwa tse di rotloetsang maduo aa mantle.
Baitsanape ba maranyane a kakanyo ba dira ditiro tse di farologanyeng(maranyane a kakanyo aa lekanyeng) aa rulagantsweng go tswa mo go tsenyeng topo go diragatsa di toga-maano, kgolaganyo ya dikhomputara le kakanyo Nngwe ya ditiro tsa baitsanape ba maranyane a kakanyo ba ka di dirang ke go laola kakanyo,go dira le kgolaganyo, dikago tsa khomputara,go dira le kakanyo le maranyane a khomputara,le gone go laola le kokamelo ya tsotlhe ka kakaretso. Maranyane a kakanyo a simolotse go gasagasamela pele go nale go tlwaela khomputara ya motho a le mongwe le maranyane a kgolaganyo,le tse dingwe tse dintsi tse di dirisang maranyane jaaka go dirisa megala ya letlheka, disupaditshwantsho,le megala ee dirang ka esi, le tse dingwe, mo go oketsang letlhoko la ditiro.
Mo nakong ee fitlileng,lekgotla la Accreditation Board for Engineering and Technology gape le la Association for Computing Machinery ba ikgolagantse go bopa maitlamo le seemo sa togamaano ka dithuto [3] tsa boemo jwa maranyaneng a katso jaaka aa pharologanyo fa a tshwantshangwa [4]le maranyane a khomputara le kakanyo ka kakaretso gompino. SIGITE (Setlhopa se se haphegileng mo thutong)[5] ke lekalana la ACM le le berekang ka ditlhopana go netefatsa maitlamo a. Dithuso ka maranyane a kakanyo lefatshe ka bophara e ne e le didikadike tsa makgolokgolo a makgolo a supa,masome a borataro le boraro ka ngwaga wa 2009.[6]
Selekanyo sa kgolo ya maranyane[paakanyo | edit source]
Hilbert le Lopez [7] ba kaya kgolo ya mararanyane e fetlogang (jaaka o kare molao wa Moore):motshine oo itebagantseng le selekanyo sa go bala kakanyo go bua ka kgobololo o ntsifetse gabedi mo kgweding tse lesome le bone gare ga ngwaga wa 1986 le 2007; selekanyo sa lefatshe sa tiriso ya dikhomputara ka kakaretso se oketsegile gabedi mo kgweding di le lesome le borobabobedi mo dingwageng tse di lesome; selekanyo sa ditlhaeletsanyo tsa lefatshe ka bophara se oketsegile gabedi mo kgweding tse masome a mararo le bone; selekanyo sa letlotlo la lefatshe lotlhe le ne le tlhokana le kgobololo ya kgwedi tse masome a mane go ntsifala mo ngwageng tse (tharo); gape selekanyo sa go gasagasa kitso se ntsifetse gabedi mo kgoboleng ya ngwaga tse 12.3.[7]
onani[paakanyo | edit source]
- Kakanyo le maranyane a dipusanyo (ICT)
- Maranyane a khomputara
Dipadi tsa kwa:[paakanyo | edit source]
- ↑ Longley, Dennis; Shain, Michael (1985), Dictionary of Information Technology (2 ed.), Macmillan Press, p. 164, ISBN 0-333-37260-3
- ↑ "information technology (subscription required)", Oxford English Dictionary (2 ed.), Oxford University Press, 1989, http://dictionary.oed.com/, retrieved 20 November 2010
- ↑ ABET
- ↑ Isbell, Charles; Impagliazzo, John; Stein, Lynn; Proulx, Viera; Russ, Steve; Forbes, Jeffrey; Thomas, Richard; Fraser, Linda et al. (December 2009), (Re)Defining Computing Curricula by (Re)Defining Computing, Association for Computing Machinery, ACM, ISBN 978-1-60558-886-5
- ↑ ACM-SIGITE
- ↑ "Gartner Says Worldwide IT Services Revenue Declined 5.3 Percent in 2009", Gartner, http://www.gartner.com/it/page.jsp?id=1363713, retrieved 20 November 2010
- ↑ 7.0 7.1 "Nonofo ya maranyane a tsa lefatshe ka letlotlo,go itsese,le go bala maranyane", Martin Hilbert le Priscila López (2011), Science (journal), 332(6025), 60-65;go atamela koranta fa: martinhilbert.net/WorldInfoCapacity.html
Palo pele[paakanyo | edit source]
- Adelman, C. (2000). A Parallel Post-secondary Universe: The Certification System in Information Technology . Washington, D.C.: U.S. Department of Education.
- Allen, T., and M.S. Morton, eds. 1994. Information Technology and the Corporation of the 1990s . New York: Oxford University Press.
- Shelly, Gary, Cashman, Thomas, Vermaat, Misty, and Walker, Tim. (1999). Discovering Computers 2000: Concepts for a Connected World . Cambridge, Massachusetts: Course Technology.
- Webster, Frank, and Robins, Kevin. (1986). Information Technology—A Luddite Analysis . Norwood, NJ: Ablex.
- The Global Information Technology Report 2008–2009, World Economic Forum and INSEAD, 2009, ISBN 978-92-95044-19-7, http://www.weforum.org/pdf/gitr/2009/gitr09fullreport.pdf
- Blais, Steven (December 2011). Business Analysis: Best Practices for Success. John Wiley & Sons. ISBN 1118076001.


text:
Mokgweetsi Masisi
Mokgweetsi Eric Keabetswe Masisi (o tshotswe ka di 21 Phukwi 1961) ke tautona wa botlhano wa lefatshe la Botswana go simolola ka di 1 Moranang 2018. O setse a kile a dira e le tona wa tsa thuto ka ngwaga wa 2014, mme a dira gape e le tona wa tsa bodiredi mo ofising ya ga tautona le tsa merafe go simolola ka ngwaga wa 2011 go fitlha ka ngwaga wa 2014. O ne a tlhophiwa lantlha go ya palamêntêng ka ngwaga wa 2009.
Botshelô[paakanyo | edit source]
Rre Mokgweetsi Masisi ke morwa wa ga Edson Masisi(1923-2003), yo o neng e le leloko la palamêntê kwa Moshupa. Rre Masisi o goletse mo torôpôkgôlô Gaborone, a tsena sekolo see see botlana kwa Thornhill Primary School mme a ya go tsweledisa see segolwane kwa Maru A Pula School. Kwa sekolong o ne a tsenelela dikgaisano tsa kgwele ya dinao le thênêsê, mme kwa bofelong a felela a kgatlhêgela tsa kgatô. Ka ngwaga wa 1984 o ne a akgolelwa kêtêlêlo pele ya gagwe ya tlhamô ya mo Gaborone ya Cry the Beloved Country, mme a galaletswa ke Alan Paton ka tiragatsô ya gagwe. Fa go tswêlêtswêle ka ngwaga wa 1980 o ne a nna moanêlwamogolo wa go dira le metshamekô, mme gape a nna karolô ya di filimi tsa South Africa B-Movies.
Tirô[paakanyo | edit source]
Ka ngwaga wa 1980 Rre Masisi o ne a nna morutabana wa dithuto tsa social studies dingwaga di le mmalwa morago fa a sena go aloga kwa Yunibesithi ya Botswana ka ngwaga wa 1984 mo go tsa Sekgowa le Ditsô. Mme a tswelela ka go ya go ruta kwa sekolong se se golwane sa Mmanaana ka ngwaga wa 1984 mo motsaneng wa Moshupa pele fa a simolola le Yunibesithi ya Botswana ka ngwaga wa 1987 e le moitseanape wa tsa kgolô ya dithutô tsa sekolo. Ka ngwaga wa 1989 o ne a ya kwa Florida State University go ithutela bonkge jwa digerata tsa Thutô, mme morago a thapiwa ke UNICEF mo Botswana.
Rre Masisi o ne a seka a bona tlhôphô ya Botswana Democratic Party (BDP) go emela kgaolô ya botlhophi mo Moshupa ka di ditlhopho tsa ngwaga wa 2004. Le fa go ntse jalo, o ne a tsaya tlhôphô ya BDP pele ga ditlhôphô tsa ngwaga wa 2009 mme a fenya setilô. Mme ka bofefo o ne a tlhôphiwa go nna mothusa tona wa tsa bodiredi kwa ofising ya ga tautona le bodiredi jwa tsa merafe ka Phalane 2009. Moragonyana ga ngwaga e le mothusa tona wa tsa bodiredi jwa ofisi ya ga tautona le tsa merafe ka Ferikgong 2011. Rre Masisi o ne a nna tona wa thutô le tlhabololô ya tsa boitseanape a tshwareletse ka Moranang 2014; o ne a tlhôphiwa gape mo setilông sa palamêntê ka Phalane 2014, mme a thapiwa go nna tona wa thutô le tlhabololô ya tsa boitseanape ka Phalane 28, 2014.
Rre Masisi o ne a thapiwa ke moetêlêdipele Ian Khama go nna mothusa tautona wa Botswana ka Ngwanaatsele 2014 fa a santse a tshwareletse e le tona wa tsa Thutô. Ka Moranang, 2018 o ne a ikanisiwa go nna tautona wa lefatshe la Botswana wa botlhano, yo mo bigompienong a direlang e le tautona wa lefatshe la Botswana.
Phitlhêlêlô[paakanyo | edit source]
Tautona wa pele Rre Khama o ne a thapa Rre Masisi go nna tonakgolo wa Yunibesithi ya Botswana ka Phukwi 2017. Tlhôphô e, e ne e ikaegile ka karolô ya bosupa ya molao motheo[2] wa Yunibesithi ya Botswana ya ngwaga wa 2008, e ne ele ya sebaka sa dingwaga tse tlhano[3].


text:
KGAOLO YA BOSOMESUPA
“Bona! Lelata la ga Jehofa!”
1, 2. (a) Marea o ne a dumedisiwa jang ke moeng wa motswakwa? (b) Marea o ne a tshwanelwa ke go dira tshwetso efe mme e ne ya fetola jang botshelo jwa gagwe?
MAREA o ne a gadima a gakgametse fa moeng a tsena mo legaeng la gagwe. Moeng yono ga a ka a mmotsa gore rraagwe kgotsa mmaagwe o kae. O ne a etetse ene! Marea o ne a tlhomamisegile gore moeng yono ga a tswe mo Nasaretha. E re ka motse wa bone o ne o le monnye, batho ba e seng ba motse oo ba ne ba bonala. Mme moeng yono ene, o ne a tla bonala gore ke motswakwa gongwe le gongwe kwa a yang teng. O ne a dumedisa Marea ka tsela e e sa tlwaelegang, a re: “Dumela wena yo o ratilweng segolo, Jehofa o na le wena.”—Bala Luke 1:26-28.
2 Baebele e re itsise Marea, morwadia Heli, wa motse wa Nasaretha kwa Galalea ka tsela eo. E simolola go bua ka ene ka nako e a neng a tshwanelwa ke go dira tshwetso ya botlhokwa thata mo botshelong jwa gagwe. O ne a beeleditswe ke monna wa mmetli e bong Josefa—yo o neng a sa huma mme gone a ikanyega mo Modimong. Ka jalo, go bonala a ne a setse a rulagantse botshelo jwa gagwe—go tshela botshelo jo bo sa raraanang a thusa monna wa gagwe Josefa go tlhokomela lelapa. Le fa go ntse jalo, ka tshoganyetso fela, o ne a iphitlhela a na le moeng yono yo o mo leretseng kabelo e e tswang kwa Modimong, boikarabelo jo bo neng bo tla fetola botshelo jwa gagwe.
3, 4. Gore re kgone go itse Marea sentle, ke eng se re tshwanetseng go se tlhokomologa, mme re tshwanetse go tlhoma mogopolo mo go eng?
3 Batho ba le bantsi ba a gakgamala fa ba lemoga gore Baebele ga e bue go le gontsi ka Marea. Ga e bue thata ka tsela e a godileng ka yone, e bua go le gonnye ka botho jwa gagwe mme ga e umake sepe ka ditebego tsa gagwe. Le fa go ntse jalo, se Lefoko la Modimo le se buang se senola go le gontsi ka ene.
4 Gore re itse Marea sentle, re tshwanetse go tlhokomologa dikgopolo tse dintsi tse madumedi a a farologaneng a di rutang ka ene. Ka jalo, a re tlhokomologeng tsela e a tlhalosiwang ka yone mo ditshwantshong tse dintsi tse di pentilweng, tse di dirilweng ka mmabole kgotsa ka letsopa. Gape re tlhokomologe le dithuto tse di raraaneng tse di dirileng gore mosadi yono yo o boikobo a tlotlomadiwe thata ka maina a a jaaka, “Mmaagwe Modimo” le “Kgosigadi ya Legodimo.” Go na le moo, a re tlhomeng mogopolo mo go se tota Baebele e se tlhalosang ka ene. E re naya kitso ya botlhokwa ka tumelo ya gagwe le kafa re ka e etsang ka gone.
O Etelwa ke Moengele
5. (a) Re ka ithuta eng mo go Marea mo tseleng e a ileng a itshwara ka yone fa Gabariele a mo dumedisa? (b) Ke thuto efe ya botlhokwa e re ka ithutang yone mo go Marea?
5 Moeng wa ga Marea e ne e se motho fela yo o tlwaelegileng. E ne e le moengele Gabariele. Fa a bitsa Marea, “wena yo o ratilweng segolo,” Marea o ne a “tshwenyega fela thata” ka ntlha ya mafoko ao mme a ipotsa gore, ke eng fa a mo dumedisa ka tsela eo e e sa tlwaelegang. (Luke 1:29) O ne a ipotsa gore o ratilwe segolo ke mang? Marea o ne a sa lebelela gore a ratege thata mo bathong. Le fa go ntse jalo, moengele o ne a bua ka go ratiwa ke Jehofa Modimo. Marea o ne a tsaya seo se le botlhokwa thata. Le fa go ntse jalo, ga a ka a nna mabela, a tsaya fela gore o amogelwa ke Modimo. Fa re leka ka natla go amogelwa ke Modimo, re sa nne mabela re tsaya fela gore o setse a re amogela, re tla ithuta thuto ya botlhokwa e lekgarebe leno le neng le e tlhaloganya ka botlalo. Modimo o ganetsa ba ba mabela mme o rata ba ba ikokobeditseng e bile o ba ema nokeng.—Jak. 4:6.
Marea ga a ka a nna mabela, a tsaya fela gore o amogelwa ke Modimo
6. Moengele o ne a naya Marea tshiamelo efe e e kgethegileng?
6 Marea o ne a tshwanetse go nna boikokobetso jalo ka gonne moengele o ne a tlile go mo naya tshiamelo nngwe e e kgethegileng thata. Moengele o ne a mmolelela gore o tlile go tshola ngwana yo o neng a tla nna mogolo mo bathong botlhe. Gabariele o ne a re: “Jehofa Modimo o tla mo naya setulo sa bogosi sa ga Dafide rraagwe, mme o tla busa ntlo ya ga Jakobe ka bosaengkae e le kgosi, mme bogosi jwa gagwe ga bo na go nna le bokhutlo.” (Luke 1:32, 33) Ga go pelaelo gore Marea o ne a setse a itse ka tsholofetso e Modimo a neng a e dirile le Dafide dingwaga di feta sekete pele ga foo—gore mongwe wa ditlogolwana tsa gagwe o ne a tla busa ka bosakhutleng. (2 Sam. 7:12, 13) Ka jalo, morwawe o ne a tla nna Mesia yo batho ba Modimo ba neng ba sa bolo go mo leta ka makgolokgolo a dingwaga!
7. (a) Potso e Marea a neng a e botsa e ne e senola eng ka ene? (b) Ke eng se basha gompieno ba ka ithutang sone mo go Marea?
7 Gape moengele o ne a mmolelela gore morwawe o ne a tla “bidiwa Morwa Mogodimodimo.” Mosadi yono yo e neng e le motho wa mo lefatsheng o ne a ka kgona jang go tshola Morwa Modimo? Tota e bile, Marea o ne a tla kgona jang go nna le morwa? O ne a beeleditswe ke Josefa mme ba ise ba nyalane. Marea o ne a botsa ka tlhamalalo a re: “Seno se tla nna jang, e re ka ke sa tlhakanele dikobo le monna?” (Luke 1:34) Ela tlhoko gore Marea o ne a sa tlhabisiwe ditlhong ke bokgarebane jwa gagwe. Go na le moo, o ne a tlotlomatsa boitsheko jwa gagwe. Gompieno basha ba le bantsi ba itlhaganelela go tlhakanela dikobo ba ise ba tsene mo lenyalong mme ba sotla ba ba sa direng jalo. Ruri lefatshe le fetogile. Mme Jehofa ene ga a ise a fetoge. (Mal. 3:6) Fela jaaka mo motlheng wa ga Marea, o rata thata batho ba ba kgomarelang melao ya gagwe ya boitsholo.—Bala Bahebera 13:4.
8. Le fa Marea a ne a sa itekanela, o ne a tla kgona jang go tshola ngwana yo o itekanetseng?
8 Le fa Marea e ne e le motlhanka yo o ikanyegang wa Modimo, e ne e le motho yo o sa itekanelang. Ka jalo, o ne a tla kgona jang go tshola ngwana yo o itekanetseng, Morwa Modimo? Gabariele o ne a re: “Moya o o boitshepo o tla tla mo go wena, le maatla a Mogodimodimo a tla go okama. Ka lebaka leo le se se tsalwang se tla bidiwa boitshepo, Morwa Modimo.” (Luke 1:35) Boitshepo bo kaya go nna “phepa,” “go itsheka.” Gantsi bana ba gotsa bosaitekanelang le boleo mo batsading ba bone. Le fa go ntse jalo, mo kgannyeng eno Jehofa o ne a tlile go dira kgakgamatso nngwe. O ne a tla tlosa botshelo jwa Morwawe kwa legodimong mme a bo tsenye mo popelong ya ga Marea a bo a dirisa maatla a gagwe a a dirang kgotsa moya o o boitshepo go “okama” Marea, e le go sireletsa ngwana gore a se ka a itshekololwa ke boleo. A Marea o ne a dumela tsholofetso eo ya moengele? O ne a araba jang?
Kafa Marea a Neng a Araba Gabariele ka Teng
9. (a) Ke eng fa go sa siama gore batshwayadiphoso ba belaele pego e e ka ga Marea? (b) Gabariele o ne a nonotsha tumelo ya ga Marea ka tsela efe?
9 Batho bangwe ba ba belaelang kgang eno go akaretsa le baithutabodumedi bangwe ba madumedi a a ipitsang a Bokeresete, ga ba dumele gore kgarebane e ka tshola ngwana. Go sa kgathalesege gore ba rutegile go le kana kang, ga ba tlhaloganye boammaaruri jono jo bo sa raraanang. Fela jaaka Gabariele a bontshitse, “mo Modimong ga go polelo e e se kitlang e kgonega.” (Luke 1:37) Marea o ne a dumela gore mafoko a ga Gabariele a boammaaruri ka gonne e ne e le lekgarebe le le nang le tumelo e kgolo. Le fa go ntse jalo, seno ga se reye gore Marea o ne a dumela sengwe le sengwe fela se a se bolelelwang. Fela jaaka motho mongwe le mongwe yo o akanyang, Marea o ne a tlhoka bosupi jo bo tla mo thusang gore a dumele kgang eo. Gabariele o ne a ikemiseditse go mo naya bosupi jo bo oketsegileng. O ne a mmolelela ka mosadi mongwe wa losika lwa gagwe yo o godileng e bong Elisabetha, yo go neng go itsiwe gore ke moopa. Modimo o ne a dirile gore a kgone go ithwala ka tsela ya kgakgamatso!
10. Ke eng fa re sa tshwanela go tsaya fela gore tshiamelo e Marea a neng a e neilwe e ne e sa tshose e bile e se thata?
10 Jaanong Marea o ne a tla dira eng? O ne a neilwe kabelo e bile a na le bosupi jwa gore Modimo o tla dira sotlhe se Gabariele a se buileng. Ga re a tshwanela go tsaya fela gore tshiamelo eno e ne e sa tshose e bile e se thata. Go ne go na le sengwe se a neng a tlhoka go se akanyetsa, o ne a beeleditswe ke Josefa. A o ne a sa ntse a tla mo nyala fa a lemoga gore o ithwele? Sengwe gape ke gore kabelo eno ka boyone e ne e lebega e le maikarabelo a a boima. O ne a tlile go tshola botshelo jwa motho wa botlhokwa go gaisa dibopiwa tsotlhe tsa Modimo—Morwa yo o rategang wa Modimo! O ne a tla tshwanelwa ke go mo tlhokomela fa e sa ntse e le lesea le le sa kgoneng go itirela sepe le go mo sireletsa mo lefatsheng le le boikepo. Ruri jono e ne e le boikarabelo jo bo boima!
11, 12. (a) Banna ba ba nonofileng le ba ba ikanyegang ba ne ba dira eng fa Modimo a ba naya dikabelo tse di gwetlhang? (b) Tsela e Marea a neng a araba Gabariele ka yone e ne e senola eng ka ene?
11 Baebele ya re ka dinako tse dingwe, tota le banna ba ba ikanyegang ba ne ba okaoka go amogela dikabelo tse di gwetlhang tse Modimo a neng a ba naya tsone. Moshe o ne a re ga se seleta mo puong, ka jalo ga a ka ke a kgona go nna mmueledi wa Modimo. (Ekes. 4:10) Jeremia le ene o ne a gana mme a re e sa ntse e le “mosimanyana fela,” o sa ntse a le monnye thata go ka dira tiro e Modimo a neng a mo abetse yone. (Jer. 1:6) Mme Jona ene o ne a tshabela kabelo ya gagwe! (Jona 1:3) Marea ene o ne a tla dira eng?
12 Tota le gompieno batho ba le bantsi ba ba nang le tumelo ba itse karabo ya gagwe e e bontshang boikokobetso le go nna kutlo. O ne a raya Gabariele a re: “Bona! Lelata la ga Jehofa! E kete go ka ntiragalela kafa polelong ya gago.” (Luke 1:38) Lelata e ne e le lone motlhanka wa maemo a a kwa tlasetlase; botshelo jwa gagwe bo ne bo le mo diatleng tsa mong wa gagwe. Eo ke tsela e Marea a neng a ikutlwa ka yone ka Mong wa gagwe, Jehofa. O ne a itse gore o bolokesegile mo diatleng tsa gagwe, gore Jehofa o ikanyega mo go ba ba ikanyegang mo go ene le gore o tla mo segofatsa fa a ntse a iteka ka natla go dira kabelo eno e e gwetlhang e a neng a e neilwe.—Pes. 18:25.
Marea o ne a itse gore o bolokesegile mo diatleng tsa Modimo wa gagwe yo o ikanyegang, Jehofa
13. Fa go dira se Modimo a re kopang sone go bonala go le thata e bile go sa kgonege, re ka solegelwa molemo jang ke sekao sa ga Marea?
13 Ka dinako tse dingwe, Modimo o re kopa go dira dilo dingwe tse mo matlhong a rona di ka nnang tsa bonala di le thata e bile di sa kgonege. Le fa go ntse jalo, mo Lefokong la gagwe o re naya mabaka a le mantsi a gore re mo ikanye, re bo re ipeye mo diatleng tsa gagwe fela jaaka Marea a ne a dira. (Dia. 3:5, 6) A re tla dira jalo? Fa re ka dira jalo o tla re segofatsa, a re naya mabaka a gore re nne le tumelo e e nonofileng mo go ene.
O Etela Elisabetha
14, 15. (a) Jehofa o ne a segofatsa Marea jang fa a ne a etetse Elisabetha le Sekarea? (b) Mafoko a ga Marea a a begilweng mo go Luke 1:46-55 a re senolela eng ka ene?
14 Marea o ne a tsaya dikgang tse Gabariele a neng a mmolelela tsone ka ga Elisabetha di le botlhokwa thata. Mo basading botlhe ba ba leng teng mo lefatsheng, ke mang tota yo a neng a ka tlhaloganya maemo a gagwe botoka? Marea o ne a itlhaganelela kwa nageng e e dithaba ya Juda, loeto lo gongwe lo neng lo tsaya malatsi a le mararo kana a le manè. Fa Marea a tsena mo lelapeng la ga Elisabetha le moperesiti Sekarea, Jehofa o ne a mo naya bosupi jo bongwe gape jo bo nonofileng jo bo neng bo tla nonotsha tumelo ya gagwe. Elisabetha o ne a utlwa Marea a mo dumedisa mme ka yone nako eo, lesea le le mo popelong ya gagwe le ne la tlola ka boitumelo. O ne a tlala moya o o boitshepo mme a bitsa Marea, “mmaagwe Morena wa me.” Modimo o ne a senoletse Elisabetha gore morwa wa ga Marea e ne e tla nna Morena wa gagwe, Mesia. Gape Elisabetha o ne a tlhotlhelediwa gore a bake Marea ka ntlha ya boikanyegi jwa gagwe le go nna kutlo a re: “Gape go itumela ene yo o dumetseng.” (Luke 1:39-45) Ee, sengwe le sengwe se Jehofa a neng a se solofeditse Marea se ne se tla diragala!
15 Morago ga moo Marea o ne a araba. Mafoko a gagwe a bolokilwe mo Lefokong la Modimo. (Bala Luke 1:46-55.) Mafoko ano ke one a maleele a Marea a kileng a a bua a a begilweng mo Baebeleng mme a senola go le gontsi ka ene. Tsela e a bakang Jehofa ka yone go bo a mo segofaditse ka tshiamelo ya gore e nne ene mmaagwe Mesia, e bontsha kafa a tletseng tebogo le kanaanelo ka gone. E bontsha kafa a nang le tumelo e kgolo ka gone fa a re Jehofa o folosa ba ba mabela le gore o maatla e bile o thusa batho ba maemo a a kwa tlase le ba ba humanegileng ba ba batlang go mo direla. Gape e senola kafa a nang le kitso ka gone. Go ya kafa go fopholediwang ka gone, o ne a umaka Dikwalo tsa Sehebera ka makgetlo a feta 20! *
16, 17. (a) Marea le morwawe ba ile ba bontsha jang boikutlo jo re tshwanetseng go bo etsa? (b) Ke eng se loeto lwa ga Marea kwa go Elisabetha lo re gakololang sone?
16 Ga go pelaelo gore Marea o ne a tlhatlhanya thata ka Lefoko la Modimo. Le fa go ntse jalo, go na le gore a bue megopolo ya gagwe, o ne a ikokobetsa mme a letla gore Dikwalo e nne tsone di buang. Letsatsi lengwe morwa yo ka nako eo a neng a ntse a gola mo popelong ya gagwe le ene o ne a tla nna le boikutlo jo bo tshwanang mme a re: “Se ke se rutang ga se sa me, mme ke sa yo o nthomileng.” (Joh. 7:16) Go molemo gore re ipotse: ‘A ke bontsha tlotlo e e ntseng jalo le tshisimogo mo Lefokong la Modimo? Kana a ke bona go le molemo go buelela dikgopolo le dithuto tsa me?’ Re itse sentle se Marea a ileng a se dira.
17 Marea o ne a nna le Elisabetha dikgwedi di ka nna tharo, ga go pelaelo gore ba ne ba kgothatsana fela thata. (Luke 1:56) Pego ya Baebele e e tlhalosang loeto lono e re gakolola kafa go nna le ditsala go ka re solegelang molemo ka gone. Fa re batla ditsala tse tota di ratang Modimo wa rona Jehofa, ga go pelaelo gore re tla gola semoyeng mme re atamalane le ene. (Dia. 13:20) Kgabagare, e ne e le nako ya gore Marea a boele gae. Josefa o ne a tla reng fa a utlwa ka boemo jwa gagwe?
Marea le Josefa
18. Marea o ne a bolelela Josefa eng, mme Josefa o ne a dira eng?
18 Marea ga a ka a leta go fitlha go bonala gore o ithwele. O ne a tshwanetse go bolelela Josefa ka gone. Pele a ka bua le ene, o tshwanetse a bo a ne a ipotsa gore monna yono yo o siameng le yo o boifang Modimo o ne a tla tsaya dikgang tseno jang. Le fa go ntse jalo, o ne a ya kwa go ene mme a mmolelela dilo tsotlhe tse di mo diragaletseng. O ka akanya fela gore Josefa o tshwanetse a bo a ne a tshwenyegile jang. O ne a batla go dumela mokapelo yono wa gagwe, mme go ne go bonala mokapelo yono a sa ikanyega mo go ene. Baebele ga e re bolelele gore o ne a akanya eng. Mme gone ya re o ne a dira tshwetso ya go tlhala Marea, gonne mo motlheng oo batho ba ba beeletsaneng ba ne ba tsewa ba nyalane. Le fa go ntse jalo, o ne a sa batle go mo tlhabisa ditlhong mo bathong ba bangwe kgotsa go dira gore a otlhaiwe, ka jalo o ne a tlhopha go mo tlhala mo sephiring. (Math. 1:18, 19) Marea o tshwanetse a bo a ne a utlwa botlhoko tota fa a ntse a lebile monna yono yo o molemo a tshwenyegile ka ntlha ya boemo jono jo bo sa tlwaelegang. Mme gone ga a ka a mo galefela.
19. Jehofa o ile a thusa Josefa jang go dira tshwetso e e siameng?
19 Jehofa o ne a thusa Josefa go dira tshwetso e e siameng. Moengele wa Modimo o ne a bolelela Josefa mo torong gore tota Marea o ne a ithwele ka tsela ya kgakgamatso. Josefa o tshwanetse a bo a ile a ikutlwa a imologile! Jaanong Josefa le ene o ne a dira se Marea a neng a se dirile kwa tshimologong—a dira go ya ka se Jehofa a neng a mo kaela sone. O ne a nyala Marea, mme a ipaakanyetsa go tsaya boikarabelo jo bo kgethegileng jwa go tlhokomela Morwa wa ga Jehofa.—Math. 1:20-24.
20, 21. Ke eng se banyalani le batho ba ba akanyetsang lenyalo ba ka ithutang sone mo go Marea le Josefa?
20 Go ka nna molemo gore—banyalani le batho ba ba akanyetsang lenyalo—ba ithute mo banyalaning bano ba basha ba ba tshetseng dingwaga di ka nna 2 000 tse di fetileng. Fa Josefa a bona mosadi wa gagwe a ntse a dira ditiro tse di dirwang ke bommè, o tshwanetse a bo a ile a itumedisiwa ke go bo moengele wa ga Jehofa a ile a mo kaela. O tshwanetse a bo a ile a bona botlhokwa jwa go ikaega ka Jehofa fa motho a dira ditshwetso tse dikgolo. (Pes. 37:5; Dia. 18:13) E re ka jaanong e ne e le tlhogo ya lelapa, ga go pelaelo gore o ne a le kelotlhoko e bile a le pelonomi fa a dira ditshwetso.
21 Mme gone, re ka swetsa ka goreng ka go dumela ga ga Marea go nyalana le Josefa? Le fa kwa tshimologong go ne go le thata gore Josefa a dumele se Marea a mmolelelang sone, Marea o ne a mo leta gore a dire tshwetso ka gonne Josefa ke ene e neng e tla nna tlhogo ya lelapa. Ruri seno e ne e le thuto ya botlhokwa mo go Marea le mo basading ba Bakeresete gompieno. Kgabagare, dilo tseno tshotlhe di tshwanetse tsa bo di ile tsa ruta Josefa le Marea go le gontsi ka botlhokwa jwa go ikanyega le go buisana.—Bala Diane 15:22.
22. Lenyalo la ga Josefa le Marea le simolotse jang, mme ba ne ba letetswe ke eng?
22 Ruri banyalani bano ba basha ba simolotse lenyalo la bone sentle. Boobabedi ba ne ba rata Jehofa Modimo go feta dilo tsotlhe mme ba tlhoafaletse go dira thato ya gagwe e le batsadi ba ba nang le maikarabelo le ba ba lorato. Ke boammaaruri gore ba ne ba letetswe ke masego a magolo—le dikgwetlho tse dikgolo. Ba ne ba letetswe ke go godisa Jesu, yo o neng a tla nna monna yo mogolo go gaisa botlhe ba ba kileng ba tshela mo lefatsheng.
^ ser. 15 Go bonala Marea a ile a umaka mosadi mongwe yo o ikanyegang yo o neng a bidiwa Hana yo le ene Jehofa a ileng a mo segofatsa ka go dira gore a tshole ngwana.—Bona lebokose le le reng, “Dithapelo Tse Pedi Tse di Tlhomologileng,” mo Kgaolo 6.


text:
121Jaanong ga bonala sesupo se segolo mo legodimong, e bong mosadi yo o apereng letsatsi, ngwedi ona o le fa tlase ga dinao tsa gagwe, mo tlhogong ya gagwe go le serwalo sa dinaledi di le 12. 2Mme o ne a le moimana, a goa, a segwa ke leralalo, a le mo tlalelong ya pelego.
3Ga ba ga bonala sesupo se sengwe mo legodimong, ga bonala kgwanyape e kgolo, e khibidu jaaka molelo, e na le ditlhogo di supa le dinaka di le some, mo ditlhogong tsa yona go le dirwalo di supa.
4Mogatla wa yona wa gogola karolo ya boraro ya dinaledi tsa legodimo, wa di latlhela mo lefatsheng. Mme kgwanyape ya ema fa pele ga mosadi yo o gaufi le go belega gore e re a sena go belega, e metse ngwana wa gagwe.
5Jaanong a belega ngwana wa mosimane yo o tla fudisang baheitane botlhe ka lore lwa tshipi; mme ngwana yoo wa gagwe a phamolelwa kwa Modimong kwa sedulong sa ona.
Pes. 2:9
6Mme mosadi a tshabela kwa sekakeng, kwa a baakanyeditsweng bonno teng ke Modimo gore a tle a otlelwe teng ka malatsi a le 1 260.
Tshen. 11:2,3
7Jaanong ga nna ntwa kwa legodimong, Migaele le baengele ba gagwe ba bololela kgwanyape; kgwanyape ya tlhabana e na le baengele ba yona.
12:1
8Mme ba se ka ba kgona go fenya, le gona ba se ka ba tlhola ba bonelwa manno kwa legodimong. 9Kgwanyape e kgolo ya digwa, e bong noga ya bogologolo e e bidiwang Diabolo le Satane, e e timetsang lefatshe lotlhe, ya digelwa mo lefatsheng, le baengele ba yona ba digwa nayo.
Joh. 12:31
Gen. 3:1,14
10Ke fa ke utlwa lentswe le legolo mo legodimong le re: “Jaanong pholoso le thata le puso ke tsa Modimo wa rona, le thata ke ya Motlodiwa wa ona; ka gonne molatofatsi wa bakaulengwe ba rona yo o ba latofatsang fa pele ga Modimo wa rona bosigo le motshegare o digilwe.
Jobe 1:11
Sag. 3:1
Luka 22:31
11Ba mo fentse ka madi a Kwana le ka lefoko la tshupo ya bone, ba se ka ba rekegela maphelo a bone go ya losong.
Tshen. 7:14
12:17
12Itumeleng ka ntlha ya moo, lona magodimo, le lona ba lo agileng mo go ona; a tatlhego wee ya lona ba lo agileng mo lefatsheng le mo lewatleng; ka gonne Diabolo o fologetse koo go lona, a tletse bogale jo bogolo, ka a itse gore sebaka sa gagwe se sekhutshwane.”
13E rile kgwanyape e bona gore e digetswe mo lefatsheng, ya latela mosadi yo o belegeng ngwana wa mosimane. 14Mme mosadi a newa diphuka tse pedi tsa ntswi e kgolo gore a fofele kwa sekakeng, kwa felong ga gagwe kwa o tla otlelwang teng ka sebaka le ka dipaka le ka bo ntlhanngwe jwa sebaka, a le kgakala le sefatlhego sa noga.
Dan. 7:25
12:7
15Jaanong noga ya hulela metsi kwa mosading, a tswa mo leganong la yona, a le kana ka le a noka, gore noka e mo tsee. 16Mme lefatshe la thusa mosadi, la atlhama, la metsa noka e kgwanyape e e hudileng, e tswa mo leganong la yona. 17Kgwanyape ya gakalela mosadi, ya ya go tlhasela masalela a losika lwa gagwe a a tshegeditseng ditaolo tsa Modimo, e bile a na le tshupo ya ga Jesu.
19:10
1 Joh. 5:10
18Jaanong ka ema fa losing lwa lewatle.


text:
Sawfish
Leina la Mophato
Sawfish
Leina la Maranyane
Pristidae
Semeto
E ka nna 7m
Ponalo
E na le nko e telele ee sephaphathi, mme o ka re saga ka sebopego (rostrum/snout). Tlhogo le yone e sephaphathi. Mmele wa yone o batlile o tshwanan le mmele wa legwaragrwara. Megatla ya kwa sefubeng e megolo mme e sephara. E bonwa k mmala wa bosetlha, kgotsa borokwa ka mpa e tshweu.
Dikitsiso
Lelapa la Pristidae le na le mophato ole 1 ka dibopiwa dile 4 tse di farologaneng. Go dumelwa fa dile mo kotsing e kgolo ya go yelela. Meno a yone a lekalekana. Ga e na di’barbels jaaka Sawshark. Magalapa a go hema a ka fa tlase jaaka a tlhapi ya Ray.
E tsoma masigo. Ovoviviparous.Bana ba yone ba tsalwa ba feletse mme e ka tsala bana bale 3-5 ka nako. Nko ya bana e e telele a aparelwa ke sephuthelwana sa rubber go sireletsa motsadi wa yone ga a pepa.
Dijo
E fepa ka di’molluscs le di’invertebrates. E dirisa saga ya yone go epa santa go bona dijo.
Anamiso
E bonala kwa mawatleng a a mofuthu, a a bonang dipula le mogote. E ka bonwa gape mo mafikeng a lewatle le kwa mafelong di’estuaries(Kwa metsi a letswai a kopanang le metsa aa senang letswai kwa teng.
Dibopiwa tsa mophato wa yone
Dwarf sawfish (Pristis clavata)
Knifetooth sawfish (Anoxypristis cuspidata)
Smalltooth sawfish (Pristis pectinata)


text:
16 La bofelo Jehofa o ne a raya Samuele a re: “O tla hutsafalela Saulo ka lobaka lo lo kae,+ e re ka nna ke sa batle gore a tswelele a busa e le kgosi ya Iseraele?+ Tlatsa lonaka lwa gago ka leokwane+ mme o tsamaye. Ke tla go roma kwa go Jese+ wa Mobethelehema, ka gonne ke itlhophetse kgosi go tswa mo go bomorwawe.”+2 Le fa go ntse jalo, Samuele o ne a re: “Nka tsamaya jang? Fa Saulo a utlwa ka gone, o tla mpolaya.”+ Jehofa o ne a mo raya a re: “Tsaya kgongwana o tsamaye ka yone mme o re, ‘Ke tlile go ntshetsa Jehofa setlhabelo.’3 O laletse Jese kwa setlhabelong; go tswa foo ke tla go bolelela gore o dire eng. O tshwanetse go ntloletsa yo ke tla go mo kaelang.”+4 Samuele o ne a dira se Jehofa a se buileng. E rile a goroga kwa Bethelehema,+ bagolwane ba motse oo ba ne ba roroma fa ba kopana le ene, mme ba ne ba re: “A o tla ka kagiso?”5 Fa ba rialo, o ne a re: “Ke tla ka kagiso. Ke tlile go ntshetsa Jehofa setlhabelo. Iphepafatseng,* mme lo tle le nna kwa setlhabelong.” Go tswa foo, o ne a phepafatsa Jese le bomorwawe, mme morago ga moo o ne a ba biletsa kwa setlhabelong.6 E rile ba tsena mme a bona Eliabe,+ o ne a re: “Ruri fano fa pele ga ga Jehofa go eme motlodiwa wa gagwe.”7 Le fa go ntse jalo, Jehofa o ne a raya Samuele a re: “O se ka wa tlhoma mogopolo mo tseleng e a lebegang ka yone le gore o moleele,+ ka gonne ke mo ganne. Gonne tsela e motho a bonang ka yone ga se tsela e Modimo a bonang ka yone, ka gonne motho o bona se se bonwang ke matlho fela, mme Jehofa ene o bona se se mo pelong.”+8 Go tswa foo, Jese o ne a bitsa Abinadabe+ a bo a mo laela gore a fete fa pele ga ga Samuele, mme Samuele o ne a re: “Le yono Jehofa ga a mo tlhopha.”9 Morago ga moo, Jese o ne a tlisa Shammahe,+ mme Samuele o ne a re: “Le yono Jehofa ga a mo tlhopha.”10 Ka jalo, Jese o ne a fetisa bomorwawe ba ba supa fa pele ga ga Samuele, le fa go ntse jalo Samuele o ne a raya Jese a re: “Jehofa ga a tlhopha ope mo go bano.”11 La bofelo Samuele o ne a raya Jese a re: “A bana ba gago ba basimane ba feletse?” Foo o ne a re: “Yo mmotlana mo go bone ga a yo;+ o disitse dinku.”+ Samuele o ne a raya Jese a re: “Roma mongwe gore a ye go mmitsa, ka gonne ga re kitla re ja go fitlha a tla fano.”12 Ka jalo, o ne a roma mongwe gore a ye go mmitsa mme a mo tlisa. Jaanong o ne a le mohibidu, a na le matlho a mantle e bile a le montle.+ Foo Jehofa o ne a re: “Ema o mo tlotse, ka gonne yono ke ene yo ke mo tlhophileng!”+13 Ka jalo, Samuele o ne a tsaya lonaka lwa leokwane+ mme a mo tlotsa fa pele ga bomogolowe. Mme moya wa ga Jehofa o ne wa simolola go naya Dafide maatla go tloga mo letsatsing leo go ya pele.+ Moragonyana Samuele o ne a ya kwa Rama.+14 Jaanong moya wa ga Jehofa o ne o dule mo go Saulo,+ mme moya o o bosula o o tswang kwa go Jehofa o ne o mo tshwenya.+15 Batlhanka ba ga Saulo ba ne ba mo raya ba re: “O a bona gore moya o o bosula o o tswang kwa Modimong o a go tshwenya.16 Tsweetswee, morena wa rona laela batlhanka ba gago gore ba batle monna yo e leng setswerere sa go letsa harepa.+ Nako epe fela fa moya o o bosula o o tswang kwa Modimong o tla mo go wena, o tla e letsa, mme o tla nna botoka.”17 Ka jalo, Saulo o ne a raya batlhanka ba gagwe a re: “Tsweetswee, mpatleleng monna yo o nang le bokgoni jwa go letsa harepa, mme lo mo tlise kwa go nna.”18 Mongwe wa batlhokomedi o ne a re: “Ke bone kafa morwa Jese wa Mobethelehema a leng setswerere sa go letsa harepa ka gone, e bile ke motlhabani yo o pelokgale le yo o maatla.+ O itse go bua, o montle+ e bile Jehofa o na le ene.”+19 Foo Saulo o ne a romela barongwa kwa go Jese a re: “Romela morwao e bong Dafide, yo o disang letsomane, kwa go nna.”+20 Foo Jese o ne a tsaya senkgwe, modutwana* wa beine le potsane mme a di belesa mo tonking a bo a di romela kwa go Saulo ka morwawe e bong Dafide.21 Ka jalo, Dafide o ne a tla mo go Saulo mme a simolola go mo direla.+ Saulo o ile a mo rata thata, mme o ne a nna motsholadibetsa wa gagwe.22 Saulo o ne a romela molaetsa ono kwa go Jese: “Tsweetswee, mma Dafide a tswelele a ntirela, ka gonne ke mo amogetse.”23 Nako epe fela fa moya o o bosula o o tswang kwa Modimong o ne o tla mo go Saulo, Dafide o ne a tsaya harepa a bo a e letsa, mme Saulo o ne a gololesega a bo a nna botoka, mme moya o o bosula o ne o tswa mo go ene.+
Dintlha Tse di Kwa Tlase
^ Go tewa ba iphepafatsa go dumalana le molao wa Modimo.


text:
Bushbaby
Di-Bushbaby kgotsa Di-Galagos ya Aforika ke diphologolo tse di nnye go fitisisa mo kontinenteng, le fa e le phologotswana e e tlwaelegileng, ga e ke e bonwe ka ntlha ya go tsamaya bosigo. Gangwe le gape di a utlwagala mme ga di bonwe, ka sello sa tsona se se tlhabang se o kareng ke ngwana wa motho a opile mokgosi bosigo.
Buisa go bona tshedimosetso e ntsi ka ga bushbaby
Buisa go bona tshedimosetso e e ntsi ka ga bushbaby e e mogatla o o mokima
Lesser bushbaby e ja boroku ba ditlhare le ditshenekegi. Ga di ise dibonwe dija maungo mme gwa tshepagala gore seo sea diragala....more
Bushbaby e e nna kwa di-savannah le di-woodlands tse di leng kwa bokone-botlhaba jwa Afrika Borwa, fa mme ele dinokana le dikgwa tsa kwa mabopong a a leng kwa borwa le kwa bophirimatsatsi tse di ka di neelang...more


text:
Molepolole ke motse mogolo wa Bakwena. Motse o o sekgala sa dikhilomethara tse di masome a matlhano le bobedi (52 km) mo bophirima jwa toropo kgolo Gaborone.
Molepolole ke boagedi jwa batho ba ka tshwara (go sa tlhomamisega) dikete tse masome a supa (70 000).
Fa motse o o leng gone go ne go bidiwa Dithubaruba fa Bakwena ba tla go aga teng. Ka nako tseo ba ne ba eteletswe pele ke Kgosi Sechele o o neng a ba falotsa mo Maburung (the Boers, the white Afrikaner farmers of South Africa) le mo go Mzilikazi wa Batebele.
Kgosi Sebele wa Bakwena ke mongwe wa dikgosi tse tharo tsa Batswana ba ba ileng ba ya ko ga Mmamosadinyana (England) go ya go kopa tshireletso mo Maburung ba ba neng ba ikgagapelela lefatshe.
Kgosi kgolo ya motse ka nako eno (2006) ke Kgari Sechele. O tsere bogosi jwa gagwe mo go motshwarelela bogosi e bong Rre Kgosikwena Sebele, le fa go ntse jalo Rre Kgosikwema e rile go mo bo rolela ya seka ya nna kgetsi e potlana ka go bo a ne a re bogosi ga bo a lebana Kgari Sechele. Go ya ka tshekatsheko ya ditso tsa bakwena, go le bega ha bogosi bo ne bo lebagane Mokgalagadi Sechele, kgotsa mongwe wa bo monnawe. Le mororo go ntse jalo, Kgosi Kgari Sechele ke ene kgosi ya Bakwena mo bogompienong.


text:
Ditumelo tsa Basotho le moônô malebana le loso le morago ga botshelo di tlhotlheleditswe ke kgaso ya mmino wa Sekeresete. Kwa bofelong, tsa godisa moônô wa Basotho, ditumelo le ditirelo di fetotswe mo tsamaong ya nako.
Basotho ba dumela gore motho (motho) o na le dikarolo tse pedi: ya mmele wa nama (mele) kgotsa nama (nama), le mmele wa mowa (moea). , gape lefoko ka natla phefo) kgotsa seriti (seriti).
Mmele ke wa nakwana le go amiwa ke loso le go bola, mme mowa o ka senyege le go se swe. Mo nakong ya botshelo mowa o tshela mo mmeleng, bangwe ba dumela o mo pelong, ba bangwe mo tlhogong, mme kgopolo ya ka kakaretso ke gore ka bonya o tlala mmele o otlhe. Mowa o o ka tlogela mmele bosigo le go sasanka, ditoro di bonala jaaka mesasanko e. Baloi le baloyi ba banna ba ka dira gore mewa ya bona e e tswe mo mebeleng ya bona ka boithatelo mme di nee ditiratso tsa bona tsela.
Ka nako ya loso, mowa o tswa mo mmeleng mme mme wa kadiela mo bogaufi. Go fitlhela lebitla le tswetswe, mowa o mo kotsing jaaka o ka fetolelwa go nna sepoko fa motho yo o tlhokofetseng a kagolwa leleme kgotsa lemapo le ka tsaisiwa ke dingaka go dira setlhare.
Go thibela se, setopo se tsamaisiwa ka melemo e e kgethegileng le moletelo o a dirwa mo go sona go fitlhela phitlho. Morago moetlo wa phitlho ya bofelo o setse o konoseditswe, mowa o a tsamaya le go tswelela, bangwe ba dumela gore, kwa go ntlong ya bogologolo ya kwa Ntsuanatsatsi kgotsa, ba bangwe ba dumela gore, kwa legaeng mo loaping. Mewa e ka nna e e bosula kgotsa pelontle. Ke ka ntlha ya semowa sa bopelontle seo tiriso ya go rapela badimo e tseneletseng gona.
Go ya ka setso setlhopa sengwe le sengwe sa losika se ne se tsewa ka go nna ka fa tlase ga tlhotlheletso le tshireletso ya badimo (balimo) le bogosi ka botlalo bo ka fa tlase ga badimo ba ba kgosi.
Tumelo ya tlhotlheletso ya badimo mo botshelong jwa letsatsi le letsatsi e tlwelegile, bogolosegolo mo bolwetseng. Malwetse otlhe a dirisiwa ka go nna teng ga badimo, ba ba neng ba dumela gore ba tsentse bolwetse mo batshiding go tlhola loso lwa bona, ka jalo ba sireletsa bolekane kwa lefatsheng la semowa. Gompieno malwetsi a mmalwa fela a a farologaneng, sk. mofofonyane, tlhobaelo le leebana ka tlhamalalo, di neilwe go bona ka ba bangwe.
Ba dumela gore tse di ka alafiwa ka go itumedisa mewa le go busetsa dikgolagano tse di siameng, ka go dira setlhabelo ka phologolo, kgotsa ka go dira tiro e e ikgatholositsweng. Ka fa letlhakoreng le lengwe, Basotho tswelela go dumela gore, ka kakaretso, badimo ba na le seabe se se botlhokwa mo kalafong ya mefuta e mentsi ya malwetse le malwetse a a farologaneng. Thuso ya bona e e ikuetswe ka bomodimo ke ngaka (ngaka), fa kalafi e tlhagisitswe.
Ngaka e na le tlhotlheletso that mo setšhabeng sa tikologo sa Basotho. Ena o dira temogobolwetsi mme a laetsa melemo ya malwetse a tlwaelo, go tlosa le go thibela ditlhoka lesego, go sireletsa kgatlhanong le boloi le kotsi le go tiisa masego le katlego.
Ngaka e thusa mo ditiragalong tseo batho ba ba sa kgoneng go di laola ka bobona, kgotsa fa ba utlwang ba sa sireletsega. Go dira se,ena o dirisa melemo e e dirilweng go tswa mo ditlameng, lekwati, mefuta e mengwe ya dimela le diphologolo. Ngaka e na le mokgwa wa go bona bolwetse le kalafi ya bona ya tlhago, mme ka jalo bonnye, fa e le teng, dikgato di a dirwa go nna maatla a seng a tlholego. Selaoli alafa malwetse ka go latlhela ditaola, dikgapa, jj. Go ya ka maemo a gagwe le khutlo, selaoli se dira tlhaolabolwetsi ya molwetse e bile a tlhalose kalafi.
Tsela e ka kakaretso e ikaegile ka tlhotlheletso ya maatla a seng a tlholego le go bidiwa ga ya malepa. Kalafi e na le go ikaega ka moetlo le go itumedia mewa e e rumutsweng, ka go dira ditlhabelo le tshegetso ya le go obamela meila, go feta mo melemong. Senohe ke motho yo o kgonang go bona se ba bangwe ba ba sa kgoneng go se bona, se se mo letlang go lemoga malwetse le go bolelela pele ditiragalo.
Translated by Lawrence Ndou


text:
101Jaanong ya re Esera a ntse a rapela jalo, a ipobola, a lela a namaletse fa pele ga Ntlo ya Modimo, phuthego e kgolo thata ya Baiseraele ya phuthegela kwa go ene ya banna le basadi le bana; gonne batho ba ne ba lela ka selelo se segolo. 2Mme Seganya morwa Jehiele oora Elame a simolola go bua, a raya Esera a re: “Re leofetse Modimo wa rona ka boikanyologo, ra nyala basadi ba sele ba merafe ya lefatshe. Mme tsholofelo e sa le teng ya gore Baiseraele ba ka tswa mo molatong oo. 3Ka moo he, a re direng kgolagano le Modimo wa rona, re ipofe go busetsa basadi botlhe bao kwa ga bone le bana ba bone ka fa kgakololong ya mong wa me le ya ba ba boifang taolo ya Modimo wa rona. A go dirwe ka fa molaong. 4Nanoga, gonne ke tiro ya gago, mme rona re tla nna nao. Tia o e dirafatse!”
5Ke fa Esera a nanoga a ikanisa bagolo ba baperesiti le Balefi le Baiseraele botlhe gore ba tla dira ka fa lefokong leo. Ba ikana jalo. 6Esera a ba a tloga fa pele ga Ntlo ya Modimo, a ya kwa ntlwaneng ya ga Johanane, morwa Eliasibe; a lala teng, a sa je dijo, le metsi a sa a nwe, ka a ne a hutsafaletse boikanyologo jwa ba ba boileng kwa botshwarong.
7Jaanong ba tlhabela botlhe ba ba boileng kwa botshwarong mokgosi mo Juta le Jerusalema gore ba kgobokane kwa Jerusalema. 8Ba be ba re: “Mongwe le mongwe yo o sa tleng malatsi a mararo a ise a fete ka fa go bofilweng ke dikgosana le bagolo ka teng, di-tsa-gagwe tsotlhe di tla senngwa di rogilwe ke Modimo, mme ene a kgaolwe mo phuthegong ya baboa-botshwarong.” 9Ke fa banna botlhe ba Juta le Benyamene ba kgobokana kwa Jerusalema ka malatsi a mararo ao, e le ka kgwedi ya robongwe e le 20. Mme batho botlhe ba nna mo patlelong ya Ntlo ya Modimo, ba tetesela ka ntlha ya kgang eo le ka ntlha ya dipula.
10Jaanong Esera moperesiti a ema a ba raya a re: “Lo dirile ka boikanyologo, lwa nyala basadi ba sele, lwa godisa molato wa Iseraele ka go dira jalo. 11Ka moo he, ipoboleleng Morena, Modimo wa borraeno, molato wa lona, lo dire ka fa natefelong ya ona, lo ikgaoganye le merafe ya lefatshe le basadi ba sele.”
12Ke fa phuthego yotlhe e araba e tlhatlositse mantswe e re: “Ke tshwanelo gore re dire ka fa lefokong la gago. 13Fela batho ba bantsi, le sebaka ke sa dipula, go a pala go ka ema ka kwa ntle. E bile ga se tiro ya letsatsi le le lengwe le e seng ya malatsi a mabedi; gonne re dirile melato e mentsi e e ntseng jalo. 14Tsweetswee a dikgosana tsa rona di emele phuthego yotlhe, mme a botlhe mo metseng ya rona ba ba nyetseng basadi ba sele ba tle ka dinako tse di beilweng, ba na le bagolo ba motse wa ga bone le baatlhodi ba ona go tsamaya bogale jwa Modimo wa rona jo bo re tukelang ka ntlha ya molato oo bo be bo re timele.” 15E ne e le Jonathane morwa Asahele le Jasia morwa Thikwa fela ba ba ganneng mafoko ao; mme Mesulame le Sabethai Molefi ba goga nabo.
16Mme baboa-botshwarong ba dira jaaka go kopilwe. Ga tlhaolwa Esera moperesiti le banna ba e leng ditlhogo tsa dikgoro tsa bone, botlhe ba bidiwa ka maina a bone, mme bao ba nnela kgang eo go simolola ka letsatsi la ntlha la kgwedi ya some go e bua. 17Mme ba fetsa dikgang tsa banna botlhe ba ba nyetseng basadi ba sele ka letsatsi la ntlha la kgwedi ya ntlha.
18Ga fitlhelwa bangwe ba bomorwa baperesiti ba ba nyetseng basadi ba sele: Mo go bomorwa Jesua, morwa Josatake, le mo go bomorwa-rraagwe e ne e le Maaseya le Eliesere le Jaribe le Ketalea.
9:2
19Mme ba ipofa ka go fana diatla le bagolo gore ba tla tlhala basadi bao ba bone le go ntshetsa molato wa bone phelehu ya letsomane go nna setlhabelo sa molato.
20Mo go boora Imere e ne e le Hanani le Sebatya. 21Mo go boora Harime e ne e le Maaseya le Elia le Semaya le Jehiele le Usia.
22Mo go boora Phašure e ne e le Eleyoenai le Maaseya le Isemaele le Nethanele le Josabate le Eleasa. 23Mo Balefing e ne e le Josabate le Simei le Kelaya (ke ene Keleta) le Phethaya le Juta le Eliesere. 24Mo baopeding e ne e le Eliasibe; mo badiseng ba dikgoro e ne e le Sadume le Teleme le Uri. 25Ba Baiseraele: Mo go boora Pharoše e ne e le Ramia le Isia le Malekhia le Miyamine le Eleasare le Malekhia le Benaya.
26Mo go boora Elame e ne e le Mathanya le Sagaria le Jehiele le Abedi le Jeremothe le Elia.
27Mo go boora Sathu e ne e le Eleyoenai le Eliasibe le Mathanya le Jeremothe le Sabate le Asisa.
28Mo go boora Bebai e ne e le Johanane le Hananya le Sabai le Athelai.
29Mo go boora Bani e ne e le Mesulame le Maloge le Ataya le Jašube le Seale le Jeremothe.
30Mo go boora Phahathe-Moabe e ne e le Atena le Kelale le Benaya le Maaseya le Mathanya le Besalele le Binui le Manase. 31Mo go boora Harime e ne e le Eliesere le Isia le Malekhia le Semaya le Simeone 32le Benyamene le Maloge le Semaria.
33Mo go boora Hasume e ne e le Mathenai le Mathatha le Sabate le Elifelete le Jeremai le Manase le Simei.
34Mo go boora Bani e ne e le Maatai le Amerame le Uele 35le Benaya le Bedia le Kelohi 36le Wanya le Meremothe le Eliasibe 37le Mathanya le Mathenai le Jaasia 38le Bani le Binui le Simei 39le Selemia le Nathane le Ataya 40le Magenatebai le Sasai le Sarai 41le Asarele le Selemia le Semaria 42le Sadume le Amaria le Josefa.
43Mo go boora Nebo e ne e le Jehiele le Mathitya le Sabate le Sebina le Jatai le Joele le Benaya.
44Botlhe bao ba ne ba tsere basadi ba sele, mme mo basading bao go ne go le bangwe ba ba setseng ba tshotse bana.


text:
ELi EarL - Mollo Wa BadimoSong Rating: 9.30/10
Song lyrics:
HOOK
Ga lea reetsa Morongwa wa Magodimo
Now you gotta face the wrath of God,
Fiswa ke mollo wa badimo
Ga lea reetsa Motlhanka wa Modimo
Now you gotta face the wrath of God,
Fiswa ke mollo wa badimo
Motswako o ke mpho ya magodimo
Kabelo ya se-moya; ke ka e gana ke ka j**a ke mollo wa badimo
Ke ka e gana ke ka tsenwa botseno
jo bo palelang tshebeletso tsa sione
Thapelo tsa baruti le batiakone
Ke ka latlhegelwa ke pono, sala ke sa bone
But im here ke le morongwa, go le isa Kanana wa Motswako;
Ke Moshe, Ke Aarone
Bosetlha jwa kgokong, so bolata ga bo nthone
Ke tlhomilwe gotwe Yo botaki ga bo mo rone
So ke totomala jaaka motse moshate Gaborone
Maatla ke bolaya tau; The Biblical Samson
Wisdom ya mafoko, The latter day King Solomon
Ke tla ke tswa felo,
ke tla ka mafoko a tshwere thata ya botshelo
Ke bua boporofiti jwa metlha ya bofelo
Tla bo e le bohutsana le selelo
Pelo di lefufa, pelo di letlhoo di j**a ke molelo
Lefatshe boswa jwa ba-pelonomi,
Ikakobeng dipelo
Modimo o Lorato, mo senke o bone boipelo
Tlotlang Bogosi, tlotlang jwa nnete boPorofiti
Le lona itlotleng le busetse seriti
Le emise go rekisa lefoko la Modimo for profiti
Ke lona baemedi ba magodimo lefatsheng
Thulaganyo le matlhale a modimo re bontsheng
Masupa-tsela re ruteng thapelo re tswe diphatseng
Rata Modimo o bone boipelo, ke morongwa a ko le ntheetseng!
Date of text publication: 18.01.2021 at 00:46


text:
101Atoni-Seteke, kgosi ya Jerusalema a utlwa go twe, Jošua o thopile motse wa Ai, a dirafatsa khutso ya Modimo mo go ona; a direla Ai le kgosi ya teng jaaka a diretse Jerigo le kgosi ya gona, le gore baagi ba Gibeone ba dirile kagiso le Baiseraele, ba nna mo gare ga bone. 2Ke fa a boifa thata; gonne Gibeone e ne e le motse o mogolo jaaka mongwe wa metse ya dikgosi; gonne o ne o le mogolo bogolo go Ai, le banna botlhe ba ona e ne e le bagale. 3Ka moo Atoni-Seteke, kgosi ya Jerusalema, a roma kwa go Hohame, kgosi ya Heberone, le kwa go Phireame, kgosi ya Jaremuthe, le kwa go Jafia, kgosi ya Lagiše le kwa go Debire, kgosi ya Egelone, a re: 4“Tlayang kwano go nna, lo nthuse gore re itee ba Gibeone, gonne ba dirile kagiso le Jošua le Baiseraele.” 5Ke fa dikgosi tse tlhano tsa Baamori di kgobokana, di bolola, e le kgosi ya Jerusalema le kgosi ya Heberone le kgosi ya Jaremuthe le kgosi ya Lagiše le kgosi ya Egelone, tsone le mephato yotlhe ya tsone tsa dikanyetsa motse wa Gibeone ka ntwa, tsa tlhabana nao.
6Mme banna ba Gibeone ba roma kwa go Jošua kwa bothibelelong jwa Gilegala ba re: “O se ka wa repisa mabogo, wa a tlosa mo batlhankeng ba gago. Tlaya kwano go rona ka pele, o re pholose, o re thuse! Gonne dikgosi tsa Baamori tse di agileng mo dithabeng di kgobokanye go lwa le rona.”
7Ke fa Jošua a bolola, a tswa kwa Gilegala, ene le banna botlhe ba batlhabani nae le bagale botlhe ba mephato. 8Le gona Morena a raya Jošua a re: “Se ba boife, gonne ke ba neetse mo diatleng tsa gago. Ga go na ope mo go bone yo o tla emang fa pele ga gago.” 9Jošua a ba tlhasela ka tshoganyetso, ka a letse a tsamaya bosigo jotlhe go tswa kwa Gilegala. 10Mme Morena a ba raraanye fa pele ga Baiseraele, ba ba fenya ka phenyo e kgolo kwa Gibeone, ba ba tebela mo tseleng e e tlhatlogelang kwa Bethorone, ba ba bolaya go fitlha kwa Aseka le go fitlha kwa Maketa. 11Jaanong ya re ba tshaba Baiseraele, ba fologa kwa Bethorone go ya ba fitlha kwa Aseka, Morena a eta a ba konopa ka majwe a magolo a a tswang kwa legodimong, mme ba swa. Ba ba bolailweng ke majwe a sefako ba ne ba le bantsi go feta ba Baiseraele ba ba bolaileng ka tšhaka.
12Ke fa Jošua a bua le Morena, e le ka letsatsi le Morena a neetseng Baamori mo tatlhegong fa pele ga Baiseraele ka lone, a bolela mo matlhong a Baiseraele a re: “Wena letsatsi ema mo Gibeone, le wena ngwedi, mo mogorogorong wa Ayalone!” 13Mme letsatsi la ema le ngwedi wa ema go fitlhelela setšhaba se ipusolosetsa mo babeng ba sona. Kana tseo di kwadilwe mo lokwalong lwa Mosiami! Letsatsi le ne la ema fa gare ga legodimo, e ka nna motlha o o tletseng, la se ka la akofa go phirima.
2 Sam. 1:18
14Ga go ise go ke go nne motlha o o tshwanang le oo pele ga ona le e seng morago ga ona o Morena o utlwileng lentswe la monna ka ona; gonne Morena o ne a tlhabanela Baiseraele.
15Jaanong Jošua a boela kwa bothibelelong jwa Gilegala, a na le Baiseraele botlhe.
16Mme dikgosi tse tlhano tseo di ne di tshabile, tsa ya go iphitlha mo logageng kwa Maketa. 17Jaanong Jošua a begelwa ga twe: “Dikgosi tse tlhano di bonywe di iphitlhile mo logageng kwa Maketa.” 18Ke fa Jošua a re: “Pitikelang mafika a magolo mo molomong wa logaga, lo bee banna fa go lone gore ba di dise. 19Mme lona lo se ka lwa ema. Latelelang baba ba lona, lo bolae ba ba kwa morago mo go bone, lo se ka lwa ba lesa go boela mo metseng ya bone. Gonne Morena, Modimo wa lona, o ba neetse mo diatleng tsa lona.” 20Jaanong e rile Jošua le Baiseraele ba sena go ba bolaya jalo ka polao e kgolo thata ga tsamaya ba fela – le masalela a bone a a falotseng a sena go tsena mo metseng e e femetsweng – 21morafe otlhe wa boela kwa bothibelelong kwa go Jošua kwa Maketa ka kagiso, mme go se na ope yo o ka nyefolang Baiseraele ka loleme.
22Ke fa Jošua a re: “Thibololang molomo wa logaga, lo ntshe dikgosi tse tlhano tsele mo logageng, lo di tlise kwano go nna.” 23Ba dira jalo, ba ntsha dikgosi tse tlhano tsele mo logageng, ba di isa kwa go ene, e bong kgosi ya Jerusalema le ya Heberone le ya Jaremuthe le ya Lagiše le ya Egelone. 24Jaanong ya re ba sena go ntshetsa dikgosi tseo kwa go Jošua, Jošua a bitsa banna botlhe ba Iseraele, a raya balaodi ba batlhabani ba ba neng ba bolotse nae a re: “Atamelang, lo bee dinao mo dithamong tsa dikgosi tse.” Ba atamela, ba baya dinao mo dithamong tsa tsone. 25Jošua a ba a ba raya a re: “Se boifeng, se tshogeng! Tiang lo nne pelokgale! Gonne Morena o tla direla baba botlhe ba lona jalo, ba lo tla tlhabanang nabo.” 26Morago ga moo Jošua a di rema, a di bolaya, a di pega mo ditlhareng tse tlhano; tsa tlhola di lepeletse mo ditlhareng go ya mantsiboeng. 27Mme ya re letsatsi le phirima, Jošua a laola gore ba di pagolole mo ditlhareng, ba di latlhele mo logageng lo di neng di iphitlhile mo go lone. Mme ba baya mafika a magolo mo molomong wa logaga. A sa le teng le ka letsatsi la kajeno.
Doit. 21:23
28Le gona Jošua a thopa motse wa Maketa ka letsatsi leo, a o itaya ka bogale jwa tšhaka, a dirafatsa khutso ya Modimo mo kgosing ya ona le mo go ona le mo bathong botlhe ba ba neng ba le mo go ona, a sa sadise ope go ka falola. A dira kgosi ya Maketa se o kileng a se dira kgosi ya Jerigo.
29Jaanong Jošua a tloga kwa Maketa, a fetela kwa Lebena, a na le Baiseraele botlhe, a tlhasela motse wa Lebena. 30Le ona Morena a o neela mo diatleng tsa Baiseraele le kgosi ya ona; Jošua a o rema ka bogale jwa tšhaka le batho botlhe ba ba neng ba le mo go ona, a sa sadise ope mo go ona go ka falola, a dira kgosi ya ona se o kileng a se dira kgosi ya Jerigo.
31Jaanong Jošua a tloga kwa Lebena, a fetela kwa motseng wa Lagiše, a na le Baiseraele botlhe, ba o dikanyetsa ka ntwa, ba lwa nao. 32Lagiše le ona Morena a o neela mo diatleng tsa Baiseraele; ba o thopa ka letsatsi la bobedi, ba o itaya ka bogale jwa tšhaka le batho botlhe ba ba neng ba le mo go ona, fela jaaka ba dirile kwa Lebena. 33Ka sebaka seo ga bolola Horame, kgosi ya Gesere go thusa Lagiše, mme Jošua a mmolaya le morafe wa gagwe ga tsamaya a se ka a mo sadisetsa mofalodi ope.
34Jaanong Jošua a tloga kwa Lagiše, a fetela pele kwa motseng wa Egelone, a na le Baiseraele botlhe; ba o tsenya gare, ba o tlhasela, 35ba o thopa ka letsatsi leo, ba o rema ka bogale jwa tšhaka, ba dirafatsa khutso ya Modimo mo bathong botlhe ba ba neng ba le mo go ona ka letsatsi leo fela jaaka ba dirile kwa Lagiše.
36Jaanong Jošua a bolola gape, a tswa mo Egelone, a na le Baiseraele botlhe, a ya kwa motseng wa Heberone, mme ba o tlhasela, 37ba o thopa, ba o itaya ka bogale jwa tšhaka le kgosi ya ona le metse yotlhe ya ona le batho botlhe ba ba neng ba le mo go ona, a sa sadise ope yo o ka falolang fela jaaka a dirile kwa Egelone. A dirafatsa khutso ya Modimo mo go ona le mo bathong botlhe ba ba neng ba le mo go ona.
38Jaanong Jošua a boa, a na le Baiseraele botlhe, a ya kwa motseng wa Debire, a o tlhasela, 39a o thopa le kgosi ya ona le metse yotlhe ya ona; ba e itaya ka bogale jwa tšhaka, ba dirafatsa khutso ya Modimo mo bathong botlhe ba ba neng ba le mo go ona, a sa sadise ope yo o ka falolang, a dira ka Debire le kgosi ya ona jaaka a dirile kwa Heberone le jaaka a dirile ka Lebena le kgosi ya teng.
40Jošua a fenya jalo mo nageng yotlhe ya dithaba le ya borwa le e e kwa tlase le ya diphologo tsa dithaba, le dikgosi tsotlhe tsa teng a di fenya, a se ka a sadisa mofalodi ope; a dirafatsa khutso ya Modimo mo go tsotlhe tse di phelang jaaka Morena, Modimo wa Iseraele, a laotse.
Doit. 20:16-18
41Jošua a ba fenya go simolola kwa Kateše-Barenea go fitlha kwa Gasa le mo nageng yotlhe ya Gosene go ya kwa Gibeone.
42Dikgosi tsotlhe tseo le dinaga tsa tsona Jošua a di thopa ka nako e le nngwe fela; gonne Morena, Modimo wa Iseraele, o ne a tlhabanela Baiseraele. 43Morago ga foo Jošua a boela gape kwa bothibelelong jwa Gilegala, a na le Baiseraele botlhe.


text:
Dikgaolo tsa Botswana
Botswana o kgaogantswe ka dikgaolo tsa botsamaisi di le lesome le borataro: mo go tsone go dikgaolo tsa selegae di le lesome le tse thataro tsa setoropo.
Di tsamaisiwa ke bogogi jwa mo gae bo le lesome le borataro (dikhansele tsa kgaolo,dikhansele tsa metse setoropo le dikhansele tsa toropo). E sale ka ngwaga wa 2006, dikgaolo tsa Chobe le Ngamiland di kopanetse botsamaisi jwa selegae, eleng khansele ya Kgaolo ya Bokone-Bophirima.
- Kgaolo ya Legare
- Kgaolo ya Ghanzi
- Kgaolo ya Kgalagadi
- Kgaolo ya Kgatleng
- Kgaolo ya Kweneng
- Kgaolo ya Bokone-Botlhaba
- Kgaolo ya Ngamiland
- Kgaolo ya Borwa-Botlhaba
- Kgaolo ya Borwa
- Kgaolo ya Chobe
- Toropokgolo Gaborone
- Toropokgolo Francistown
- Toropo ya Lobatse
- Toropo ya Selebi-Phikwe
- Toropo ya Jwaneng
- Motse se toropo wa Sowa
O ka tsibogela[paakanyo | edit source]
- Dikgaolo-potlana tsa Botswana


text:
Welcome to Setswana.co.za
Poetry/Dipoko
Leboko La Bakwena Ba Mogopa
Kwena e ntsho ya modiane a tau
Fifi la mokwena
E e neng e tlhola maimane
E tswe e eme ka maroo kwiting
Kgagarapa ya mangana
Tlhasedi kwa Mmametlhase
E tlhasetse metseng ya batho
E tlhasetse boramphosokwane a matebele
Ka bosigo ka mantobontobo
Ba ratane ba santse ba letse
Ngwetsi ya tswa e tshotse lekgabe
Ba re o tshabang ontse o le mogatsa-a-mogale o le mogatsa-a-sekoko metsi tsobogong
Kwena e tsene le kgomo bodibeng
E tsene le kgomo seferong
E tsene le kgomo bodibeng-bontsho
Beng kgomo ba oka-oka bodiba
Ba kgetla maduba le ka megookare
Ba bonega bodiba bo bo tseneng kgomo
Ga sutlha tshwaana
Ga Sutlha thamagana e ntse e le kgomo tsa bogadi.


text:
Welcome to Setswana.co.za
Poetry/Dipoko
Leboko La Bamalete
Matebele a mantsho a ga masodi a Mphela
A ga selala le namane letlhakoleng
Di robaroba matlhakola
Di a robarobile fela di sa tla go a lala
Di tsoga di gopola letlhakola lengwe
Di tlhaolela nageng
Namane tse di dinaka di diobe
E re fa a re 'gou' di bo di re 'goo', Kgodumo!
O e tshabele mogotlhong
More wa nare ga o lebalebelwe
Mmitlwa ga o tshwane le lenaka, o tla tlhomolwa
Mogatsa mmolaya nare o ja a batla seantlo e sale gale
Kgodumo e maboo mabe, go boa e a gabalala
Barwa pataolo tsa mere
Barwa motlhana o tlhokile motsei
O jelwe ke magakabe le manong
Barwa kgodumo ya leselesele


text:
Tshupô ya Lenyibi la Kapa
Lenyibi la Kapa (Aonyx Capensis) le tsaya leina la lona la sekgoa gotswa mo ntlheng ya gore dinao tsa lona tsa kwa pele di diretswe go epa mme ka jalo ga di na manala. Dinao tsa lona tsa kwa morago di na le karolwana tsa menotolotha ka manala ale mararo mo lenaong lengwe le lengwe.
Ke mofuta wa lenyibi o o anameng ka go gaisa mo borweng jwa Afrika, mme le tshela mo dithulaganyong tsa dinoka tsotlhe le mo bontsing jwa melatswana. Metsi a a foreshe ke setlhokwa se se botlhokwa sa bodulo, goya ka A conservation assessment of Aonyx capensis, ga se fela go nwa mme gape ka ntlha ya gore manyibi ga ana boalô jwa ka fa tlase ga letlalo jwa mafura, mme ka jalo a tshwanelwa ke go tsokotsa boboa jwa tsona jo bo kitlaneng go ka laola themphoritšhara ya mmele.
Manyibi a Kapa a tota a le magolo, a ka gola go fitlha boleeleng jwa 2 metres le bokete jwa magareng ga 10 kg le 21 kg. A na le boboa jo bo borokwa jo bo setlhefetseng goya go jo bo fifetseng jo bo lebegang bo le bontsho fa bo le metsi, ka dipounama, seledu, kgokgotso, ditsebe le karolo e e fa godimo ya sehuba tse tshweu ga mmogo le ditedu tse telele tse di tshetlha-tshweu. Megatla ya ona, e e ka fitlhang go boleele jo bo etsang 50 cm, e dirisetswa go a tshegetsa fa a dula ka maoto a kwa morago, le go a fetlha fa a thuma. A ikgara fa a tsamaya mo lefatsheng.
Goya ka Interesting facts about Cape Clawless Otters (Aonys Capensis), ya ga Jared Harding, manyibi ano gantsi ke diphologolo tsa botshelanosi tse di tshelang ka mo karolong ya manyibi ka ditlhopha tsa malapa tse di ka fitlhang go maloko a le matlhano. Lenyibi lengwe le lengwe le na le felogae la lona mme le itshelela le le nosi go fitlha ka setlha sa tsadiso ka Sedimonthole.
Bana ba ba ka nnang nngwe goya go tharo ba tsalwa morago ga dikgwedi di le pedi tsa paka ya go dusa. Bana ba godiswa ke mmaatsona, mme ba dula le ene go fitlha ba siamela go tsadisa fa ba le bogolo jwa ngwaga. Bana ba kgweswa fa ba le bogolo jwa malatsi a ka nna 60.
Mokgwa wa Polaô le Phepô
Manyibi a Kapa a matlhagatlhaga thata ka makuku le phirimane, goya le gore a dula kae. Kwa Drakensberg, ka sekai, a ka bonwa a fula mo gare ga motshegare, mme fela a matlhagatlhaga thata bosigo go efoga kamanô le batho le dintša mo dikgaolong tse di sa sireletswang kwa Peninsula ya Kapa le Gauteng. Go tsoma, fela, go ka dirwa nako nngwe le nngwe ya letsatsi.
Gantsi a itshidisa ka ditsongwa tse di nnye, jaaka ditlhapi, makakauwe, digwagwa kgotsa ditshenekegi, fela a ka nna letshwenyô mo dipolaseng tsa thuonong kgotsa tsa tlhapi kwa gantsi a tlileng go bolaya diphologolo tse di ntsi go feta mo go tlhokwang. Dikonyana le tsona e ka nna batswasetlhabelo ba manyibi a Kapa, mme setsongwa gantsi se a hupelwa morago ga gore nko ya sona e ngathwe. Manyibi a ka ja nko, ditsebe le dipounama tsa konyana a mme nako dingwe le sehuba.
Taolô
Predation Management Manual e gakolola balemirui go thibela ditatlhegelô ka letloa la mogala kwa bogodimong jwa metre, ga mmogo le legora la motlakase le le beilweng 45 cm gotswa fa fatshe. Go tlhatlhela mo lesakeng bosigo, tiriso ya modisa le diphologolo tsa tiso go ka thusa go tshola diphologolo tse di mo kotsing di babalesegile.
Balemirui ba tshwanetse go botsa ka ga lekwalotetla gotswa go bolaodi jo bo maleba fa ba batla go tshwara lenyibi ka serai sa hôkô. Bukana-kaedi e gakolola balemirui go baya kgwele ya tennis mo hôkông go tshola manyibi ale matlhagatlhaga fa a tshwarwa le go a thusa go efoga dikgobalo.
Translated by Nchema Rapoo


text:
Goatfish
Leina la Mophato
Goatfish
Leina la Maranyane
Mullidae
Semeto
E ka nna 60 cm, fa palo ya magareng yone e ka nna 35 cm.
Ponalo
Mmele oo moleele. Para ya di’barbels tse ditshesanyane kwa matlhakoreng a molomo. Mogatla wa bofelo o phatlhaletse. Makwapa a yone a magolo. Megatla ya mokwatla e kgaogantswe. Mebala ya farologana go simolla kwa selefera le bontsho go fitlha mmala wa lephutshe.
Dikitsiso
Lelapa la Mullidae le na le mephato e le 6 ka dibopiwa dile 55. Ke diphologolo tse dijelang kwa tlase, kaga di ikantse ka tse dingwe go phela. Di dirisa di’Barbels gore di bone dijo mo santeng(di’chemosensory). E bile di ka dirisetswa go gapa molekane ka dinako ya go fereya. Di kgobokana ka setlhopha nyana fa ditsoma. Ka dinako tse dingwe ka tsamaya le tse dingwe tse dijelang kwa tlase. Di tsala ka go tshela mae mo metsing pele a nonofatswa ke e tona.
Dijo
E fepa ka di’crustaceans tse dinnyane le ditshedi tse dinna mo dijalong, jaaka diboko le di’chinoderms.
Anamiso
E ka bonwa kwa borwa-bophirima ba lewatle la Atlantic le Afrika Borwa.
Dibopiwa tsa mophato wa yone
Blacksaddle goatfish - Parupeneus rubescens
Double-bar goatfish - Parupeneus bifasiatus
Flame goatfish - Mulloides vanicolensis


text:
Seahorse
Leina la Mophato
Seahorse
Leina la Maranyane
Hippocampinae
Semeto
E ka nna 18 cm, fa bontsi bo ka nna 8 cm
Ponalo
Mmele wa yone o pinegile thata mme e aparetswe ke plata e e tileng ya lerapo. E na le sefene se se leele le mogatla o molele go tswarella. Mogatla wa mokwatla o kwa tlase mo mmeleng mme o botlhokwa thata go e thusa go e kgarameletsa kwa pele.
Mmala wa yone o farologana thata ka fa e ka nna bontsho, mmala wa lephutshe o kganyang fa di nako dingwe e ka nna le ditsubaba tse dipinki kgotsa botala. Seahorse ya Pygmy e ka gola boleele jwa 5 cm.
Dikitsiso
Lelapa la Hippocampinae le akaretsa ditlhapi tsa Pipefish. E bonwa gantsi mo gare ga tlhaga ya lewatle kgotsa mo di’sea-fans ts di leng gaufi le mafika a lewatle. E kgona go fetola mmala wa yone go iphitla fa e ka ihitlela mo mafelo a a sa tlwaelegagang kgotsa ga e ka tshosediwa.
Fa e thuma e kobela nko ya yone kwa tlase. E tona e tsola mae a a nonofaditsweng mo kgetsaneng e e leng fa mpeng ya yone mo mmeleng fa mefuta e mengwe ya dibopiwa tse tsone di ka bona kgetsi e kwa mogatleng.
Dijo
E fepa ka planktonic crustaceans tse dinnye le diboko tsa ditlhapi.
Anamiso
E bonala mo mawatleng a lefatshe, kwa mafelong a mogote le dipula.
Dibopiwa tsa Mophato wa Yone
Spotted seahorse
Hippocampus kuda
Thorny seahorse
Hippocampus histrix
Tigertail seahorse
Hippocampus comes


text:
Flagtails
Leina la Mophato
Flagtails
Leina la Maranyane
Kuhliidae
Semeto
E ka nna 50 cm, fa bontsi bo ka nna 20 cm.
Ponalo
Mmele wa yone o monnye mme o phaphategile ka bophara. Mogatla wa kwa morago o forked ka letshwao la bontso kgotsa bosweu mogo one, ke lone lebaka le e bidiwa ka leina la ‘Flagtail’. Gantsi e ka bonwa ka mmala wa selefera.
Dikitsiso
Lelapa la Kuhliidae le na le mophato o le 1 ka dibopiwa dile 8 tse di farologaneng. Di bonwa ka ditlhopha mo mafelong a a farologaneng motshegare. Di nna mo mesting a a seng boteng kgotsa mo metsing a a se nang letswai (fresh water). Tse dinnye di rata go nna mmogo ka ditlhopha mme di ka bonwa mo makadibeng a matlapana (rock pools). Di fepa bosig. E namagadi e tsolola kgesti ya mae mme ya monna e nonofatse mae (Pelagic spawners).
Dijo
E fepa ka di’crustaceans.
Anamiso
E bonwa mo metsing a a iketlileng a mafelo a dipula le mogote mo lefatsheng.
Dibopiwa tsa mophato wa yone
Barred flagtail (Kuhlia mugil)
Flagtail (Prochilodus sp)


text:
31Petoro le Johane ba ne ba ya kwa Tempeleng ka nako ya thapelo, e bong ka nako ya boraro thapama. 2Ke fa monna mongwe yo o tsetsweng a golafetse maoto a rwalwa a tsisiwa; ba ne ba tle ba mmee ka malatsi otlhe fa mojakong o o bidiwang “O montle” wa Tempele gore a kope dikatso mo go ba ba tsenang mo Tempeleng.
3Ya re ene a bona Petoro le Johane ba re ba tsena mo Tempeleng, a kopa katso. 4Petoro a mo tlhoma matlho, a na le Johane, a re: “Re lebe!” 5Yoo a ba leba, a solofetse go amogela sengwe mo go bona. 6Mme Petoro a mo raya a re: “Selefera le gouta ga ke na natso; mme se ke nang naso ke a se go naya: Mo leineng la ga Jesu Keresete wa Nasaretha, nanoga o tsamae!”
7A ba a mo tshwara letsogo le le jang, a mo emisa; mme dinao tsa gagwe le malengana tsa akofa tsa tia. 8A ragoga, a ema ka dinao, a tsamaya; a ba a tsena nabo mo Tempeleng, a tsamaya, a tlolaka, a baka Modimo. 9Mme batho botlhe ba mmona a tsamaya, a baka Modimo; 10ba bile ba bona gore ke ene yo o ne a tle a nnele dikatso fa mojakong o montle wa Tempele. Ba tlala kgakgamalo le tseano ka ga se se mo dirafaletseng.
11Ya re a ntse a ngaparetse Petoro le Johane, batho botlhe ba taboga, ba ba kgobokanela kwa leobong le le bidiwang la ga Salomo ba gakgametse thata.
12Ya re Petoro a bona jalo, a simolola go bua le batho a re: “Lona banna ba Iseraele, lo gakgamaleletseng motho yo? Lo tlhometseng matlho mo go rona, jaaka e kete re mo tsamaisitse ka thata gongwe poifo-Modimo ya rona? 13Modimo wa ga Aborahame le Isaka le Jakobe, Modimo wa borraetsho, o galaleditse Jesu, motlhanka wa ona, yo lona lo mo neetseng katlholong, lwa mo itatola fa pele ga sefatlhego sa ga Pilato, ene a ikaeletse go mo golola.
53:11
Dit. 5:30
2:23
14Mme lona lwa itatola Moitshepi le Mosiami, lwa kopa gore lo gololelwe monna wa mmolai,
15lwa bolaya Moeteledipele go ya botshelong. Ke ene yo Modimo o mo tsositseng mo baswing, mo re leng basupi ba gona.
Dit. 4:10
16Ke ka go dumela mo leineng la gagwe, fa leina la gagwe le tiisitse monna yo, yo lo mmonang, lo mo itseng. Mme tumelo e e tlang ka ene Jesu e mo neile boitekanelo jo bo tletseng jo fa pele ga lona lotlhe.
17“Mme jaanong, ba ga etsho, ke itse gore lo dirile jalo ka go tlhoka go itse, fela jaaka le bone balaodi ba lona.
18Mme tse Modimo o di boleletseng pele ka melomo ya baporofeti botlhe gore Keresete wa ona o tla bogisega, o di dirafaditse jalo.
19Jaanong he, fetogang pelo lo sokologe gore dibe tsa lona di phimolwe,
20gore go tle go tle metlha ya tapologo e e tswang sefatlhegong sa Morena, mme a rome yo o beilweng go nna Keresete wa lona, e bong Jesu, 21yo legodimo le tshwanetseng go mo tshola go fitlha metlheng ya go siamisa dilo tsotlhe, e Modimo o buileng ka ga yona ka melomo ya baporofeti ba ona ba ba boitshepo go tloga bogologolo. 22Moše o kile a raya borraetsho a re: ‘Morena, Modimo wa lona, o tla lo tsosetsa moporofeti yo o tshwanang le nna, a tswa mo losikeng lwa lona; ene yoo lo mo reetse mo go tsotlhe tse o tla di buang le lona.
23Mme go tla dirafala gore mongwe le mongwe yo o se kitlang a utlwa moporofeti yoo, a bolawe, a kumolwe mo morafeng.’ 24Le bone baporofeti botlhe ba ba buileng go simolola ka Samuele le ba ba tsileng morago, ba boletse ka ga ona malatsi ano. 25Ke lona bana ba baporofeti le ba kgolagano e Modimo o e dirileng le borraeno, fa o raya Aborahame o re: ‘Ditšhaba tsotlhe tsa lefatshe di tla tshegofadiwa ka losika lwa gago.’
26Ke lona ba Modimo o lo tsoseditseng Motlhanka wa ona, wa mo romela go tshegofatsa lona pele ka go sokolola mongwe le mongwe wa lona mo bosuleng jwa gagwe.”


text:
Ba ba akediwang & Maloko
Maloko a Senate, go ya ka karolo ya 12(1) ya Molao, a akaretsa:
Motlatsa-Mothanselara (Modulasetulo)
Motlatsa-Motshanselara
Moreketoro wa Khampase
Mokwadisi wa mo Setheong
Mokaedi-Khuduthamaga: Patlisiso le Tlhamoseswa
Badini ba magoro otlhe
Maloko a le 33 a akatemi a a tlhophilweng ke maloko a akatemi mo magorong
Maloko a le 2 a e seng a akatemi a a tlhophilweng ke maloko a e seng a akatemi
Baithuti ba le 4 ba ba tlhophilweng ke Institutional Student Representative Council (ISRC)
The Modulasetulo wa Lekgotla kgotsa moemedi wa gagwe le leloko le lengwe la Lekgotla le le tlhophilweng ke Lekgotla
Batho ba le 4 ba a ikarabelelang ka patlisiso, kemonokeng ya akatemi le ditirelo tsa laeborari le tshedimosetso
Maloko a le 8 a akatemi a a tlhophilweng ke Senate ka kgakololo ya Dikomiti Tsa Senate sa Khampase (ka go ela tlhoko thata lotso le bong)


text:
Dintlha Tsa go Ithuta
Itseele dintlha tseno mme o di dirise le buka ya Totatota Baebele e Ruta Eng? fa o ithuta Baebele? Sekaseka se o se dumelang, se Baebele e se rutang mme o ithute go tlhalosa mabaka a dilo tse o di dumelang.
KGAOLO 1
Boammaaruri ke Bofe ka Modimo? (Karolo 1)
O ne o ka araba jang fa mongwe a ne a ka re “Modimo o otlhaya batho ka go dira gore ba boge”?
KGAOLO 1
Boammaaruri ke Bofe ka Modimo?—Karolo 2
A ruri go a kgonega go nna tsala ya Modimo?
KGAOLO 2
Baebele—Buka e e Tswang Kwa Modimong (Karolo 2)
Go na le sengwe mo baebeleng se se tlhomamisetsang batho gore ke buka e e tswang kwa Modimong.
KGAOLO 3
Boikaelelo Jwa Modimo ke Eng ka Lefatshe? (Karolo 2)
Ke eng lefatshe e se paradaise gone jaanong?
KGAOLO 3
Boikaelelo Jwa Modimo ke Eng ka Lefatshe?—(Karolo 3)
A Modimo o lebeletse gore batho ba rarabolole mathata a lefatshe?
KGAOLO 4
Jesu Keresete ke Mang? (Karolo 1)
O ka araba jang fa mongwe a re Jesu e ne e le motho yo o molemo fela?
KGAOLO 4
Jesu Keresete ke Mang? (Karolo 2)
O ka araba jang mongwe yo o reng Jesu o lekana le Modimo?
KGAOLO 4
Jesu Keresete ke Mang? (Karolo 3)
O ne a bontsha jang gore o na le maatla mme a dira jalo ka bonolo?
KGAOLO 5
Thekololo—Mpho ya Modimo e e Botlhokwatlhokwa (Karolo 1)
A re ka kgona go bolokiwa ka ntlha ya go bo re direla Modimo?
KGAOLO 5
Thekololo—Mpho e tlhwatlhwakgolo e e tswang kwa Modimong (Karolo 2)
Motho a le mongwe yo o sa bolong go swa dingwaga di le dintsi tse di fetileng o ka re thusa ka eng gompieno?
KGAOLO 6
Baswi ba Kae? (Karolo 1)
A ba tshela kwa lefelong lengwe? A ba fisiwa kwa diheleng?
KGAOLO 6
Baswi ba Kae? (Karolo 2)
A loso ke karolo ya botshelo?
KGAOLO 7
Tsholofelo ya Mmatota ka Batho ba ba Tlhokafetseng (Karolo 1)
A fa o hutsafetse go raya gore ga o dumele mo tsogong?
KGAOLO 7
Tsholofelo ya Mmatota ka Batho ba ba Tlhokafetseng (Karolo 2)
O ka araba jang motho yo o sa dumeleng gore baswi ba tla tsosiwa?
KGAOLO 8
Bogosi Jwa Modimo ke Eng? (Karolo 1)
Goreng Modimo a tlhophile batho go busa e le dikgosi kwa legodimong mme a na le baengele ba bantsintsi ba ba ikanyegang?
KGAOLO 8
Bogosi Jwa Modimo ke Eng? (Karolo 2)
Bo setse bo fitlheletse eng? Bo tla dira eng mo isagweng?
KGAOLO 9
A re Tshela mo “Metlheng ya Bofelo”? (Karolo 1)
Bangwe ba re go thata go dumela gore re tshela mo metlheng ya bofelo. Ke mabaka afe a a go tlhomamisetsang gore re tshela mo bokhutlong jwa lefatshe leno?
KGAOLO 9
A re Tshela mo “Metlheng ya Bofelo”? (Karolo 2)
Tota Baebele e bua dilo dingwe tse di itumedisang ka metlha ya bofelo.
KGAOLO 10
Dibopiwa Tsa Moya—Kafa di re Amang ka Gone (Karolo 1)
A go na le baengele? A go na le baengele ba ba sa siamang? Dirisa kaedi eno go bona dikarabo.
KGAOLO 10
Dibopiwa Tsa Moya—Kafa di re Amang ka Gone (Karolo 2)
A go na le sengwe se se phoso fa motho a leka go ikgolaganya le batho ba ba suleng?
KGAOLO 11
Goreng Modimo a Letleletse Gore Batho ba Boge? (Karolo 1)
Fa e le gore Modimo ke ene Mothatayotlhe, a ga se ene a re bakelang dilo tse di bosula tse di re diragalelang?
KGAOLO 11
Goreng Modimo a Letleletse Gore Batho ba Boge? (Karolo 2)
Baebele e araba potso eno e thata ka tsela e e utlwalang sentle e bile e kgotsofatsa.
KGAOLO 12
Go Tshela ka Tsela e e Itumedisang Modimo (Karolo 1)
A o ka kgona go nna tsala ya Modimo? Sekaseka se o se dumelang le gore ka ntlha yang mme o sekaseke se Baebele e se rutang.
KGAOLO 12
Go Tshela ka Tsela e e Itumedisang Modimo (Karolo 2)
A re ka itumedisa Modimo le fa Satane a re tlhasela?
KGAOLO 12
Go Tshela ka Tsela e e Itumedisang Modimo (Karolo 3)
O tlhoka go tsaya matsapa go tshela ka melaometheo ya Modimo. A go botlhokwa?
KGAOLO 16
Ema o Nitame mo Kobamelong ya Boammaaruri (Karolo 2)
O ka dirisa botlhale jang go tlhalosa se o se dumelang mme o sa nyatse se ba bangwe ba se dumelang?
KGAOLO 17
Atamela Modimo ka Thapelo (Karolo 1)
O ka nna jang tsala ya Modimo? O ka itse jang gore o reetsa dithapelo tsa gago?


text:
Kgalagadi le dikgaolo tse di mabapi
Template:Infobox district Kgalagadi ke kgaolo e e mo borwa bophirima mo Botswana, mo mololwaneng wa Botswana le Namibia. Diofisi tse dikgolo di ko Tsabong. Kgalagadi o tsaya bophara jo bontsi jwa sekaka sa Kalahari. O na le sekgala sa dikilomethara di le 105,200, ka ngwaga wa 2001 palo ya batho e ne e le 42,000. Kgaolo ka bontsi e tserwe ke lefelo la boitapoloso la Kgalagadi Transfrontier, e e tswelelelang ko Aferika Borwa.
Lefelo[paakanyo | edit source]
Kgalagadi e tshwaraganetse melelwane le dikgaolo tse di latelang:
- Kgaolo ya Omaheke, Bokone bophirima ,Namibia
- Kgaolo ya Hardap, borwa bophirima, Namibia
- Kgaolo ya North Cape, borwa, Aferika Borwa
- Kgaolo ya Bokone Bophirima, Aferika Borwa, Borwa
Melelwane ya mo gae
- Kgaolo ya Ghanzi-Bokone
- {Kgaolo ya Kweneng-bokone botlhaba
- Kgaolo ya Borwa-Botlhabatsatsi
Dikgaolo-potlana[paakanyo | edit source]
Dikgaolo_Potlana tsa Kgalagadi di akaretsa
- Hukuntsi
- Tshabong
Bonno Jwa Batho[paakanyo | edit source]
Lefelo le le nang le batho ba bantsi mo kgaolong ke la Tsabong le le neng le na le dipalo tsa batho di le 6,591 ka ngwaga wa 2001, fa Hukuntsi di ne di le 3,807,Kang dipalo tsa botho di le 3,744. Metse e e neng ya balwa ka palo batho ya ngwaga wa 2001
' Kgalagadi-Borwa
- Bogogobo, Bokspits, Bray, Gachibana, Khisa, Khuis, Khwawa, Kokotsha, Kolonkwane, Makopong, Maleshe, Maralaleng, Maubelo, Middlepits, Omaweneno, Phepheng (Draaihoek), Rapples Pan, Struizendam, Tshabong, Vaalhoek, Werda
' Kgalagadi Bokone
- Hukuntsi, Hunhukwe, Inalegolo, Kang, Lehututu, Lokgwabe, Make, Monong, Ncaang, Ngwatle, Phuduhudu, Tshane, Ukwi, Zutswa
Bojanala bo ka namola banana mo lehumeng[paakanyo | edit source]
Banana ba kgaolo ya Kgalagadi ba kgothaditswe go batla ditsela tsa go tsena mo kgwebong ya bojanala.Go ne go gakolola mopalamente wa kgaolo ya kgalagadi bokone Rre Phillip Khwae kwa dithuto puisanong tsa lephata la bojanala kwa motseng wa Kang ka bofelo jwa beke. Rre Khwae o kgothaditse banana a ba kopa gore ba inaakanye le bojanala, ka bo ka thusa mo go lwantsheng lehuma le le apesitseng kgaolo ya gagwe kobo ka lestshoba. O tswelela ka go ba rotloetsa go tlhoafalela dithuto.
Mogolwane mo lephateng la bojanala Rre Moremi Mabote, ene o ne a bolelela banana gore puso e simolotse go rotloetsa dikgwebo tsa Batswana, a re dikgwebo di sale boutsana mo kgaolong ya Kgalagadi jaaka tsa go supegetsa bajanala lefatshe, tsa ngwao ka kakaretso le tsa maroko. A re lephata la bone le tshwara moletlo wa bojanala ngwaga le ngwaga go rotloetsa ngwao ka kakaretso le gore bagwebi ba tle go abelana dikitso ka go tlhabolola dikgwebo. A re seemo se se sa iketlang sa itsholelo se ba pateleditse gore monongwaga ba lebagane fela le dithuto puisano jaanong go na le ditiragalo tsa dingwaga tse di fetileng tse di neng di akaretsa dikhwaere le disupiwa tsa ngwao. Rre Moagele go tswa lephateng la diphologolo makgabisa o ne a gwetlha banana go rua bontshe le diphologolo tse dingwe tsa naga
O ka tsibogela[paakanyo | edit source]
- Dikgaolo-potlana tsa Botswana


text:
251Lefoko la Morena la tla kwa go nna la re: 2“Morwa-motho, lebisa sefatlhego sa gago kwa go Baamone, ò bolele dikotlo tsa bone tse di tla tlang.
Jer. 49:1-6
3O ree Baamone ò re: ‘Utlwang Lefoko la Morena Modimo! Morena Modimo o bua jaana o a re: E re ka lo kuile lwa re: Ahee! ka ga Felo-fa-go-Boitshepo ga me fa go itshepololwa, le ka ga lefatshe la Iseraele fa le fetolwa sekaka, le ka ga Bajuta fa ba ya mo botshwarong:
Dilelo 2:16
4Ka moo, bonang, ke tla lo neela ba botlhabatsatsi gore ba lo rue, ba tlhome mathibelelo a bone mo go lona, ba age meago ya bone mo go lona; bone ba tla ja maungo a lona, ba nwa mašwi a lona. 5Ke tla fetola Raba25:5 Ke mošate wa Baamone. mafulo a dikammele le metse ya Baamone mabotho a matsomane, gore lo itse, fa ke le Morena.’ ”
6Gonne Morena Modimo o bua jaana o a re: “E re ka lo opile diatla, lwa tiba ka dinao, lwa tshega lefatshe la Iseraele ka nyatso yotlhe ya dipelo tsa lona: 7Ka moo, bonang, ke tla lo tsholeletsa letsogo, ke laolela ditšhaba gore di lo thope; ke tla lo tlosa mo merafeng, ke lo nyeletsa mo mafatsheng, ke lo fedisa gore lo itse fa ke le Morena.”
8Morena Modimo o bua jaana o a re: “E re ka Bamoabe le ba kwa Seire ba bua ba re: ‘Bonang, Bajuta ba tshwana le baheitane botlhe!’
Jer. 48
9ka moo, bonang, ke tla tlosa metse e e mo mefapheng ya dithaba tsa Bamoabe, metse yotlhe ya bone e lefatshe le kgabileng ka yona, e bong Bethe-Ješimothe le Baale-Meone le Khiriathaime. 10Lefatshe la Bamoabe ke tla le neela ba botlhabatsatsi mmogo le la Baamone gore ba le rue, mme le lebalwe mo merafeng. 11Ke tla dirafatsa kotlo mo go Bamoabe gore ba tle ba itse fa ke le Morena.”
12Morena Modimo o bua jaana o a re: “E re ka Baetomo ba dirile tsa go ipusolosetsa mo Bajuteng, ba itsenya mo molatong o mogolo, ba itefetsa mo go bone,
Oba. 1-21
Pes. 137:7
13ke ka moo Morena Modimo o buang jaana o re: ‘Ke tla tsholeletsa lefatshe la Etomo letsogo, ke nyeletsa batho le diruiwa mo go lone, ke le fetola sekaka; ba tla wa ka tšhaka go tswa kwa Themane go ya go fitlha kwa Detane. 14Ke tla dirafatsa pusoloso ya me mo go Baetomo ka diatla tsa Baiseraele, morafe wa me. Bone ba tla direla Baetomo ka fa bogaleng jwa me le ka fa kgakalong ya me gore ba lemoge pusoloso ya me.’ ” Go bua Morena Modimo.
15Morena Modimo o bua jaana o a re: “E re ka Bafelesita ba dirile tsa pusoloso, ba itefetsa ka nyatso ya pelo, e le go senya fela ka letlhoo le le sa khutleng,
Jer. 47
Sef. 2:5
16ka moo Morena Modimo o bua jaana o a re: ‘Bonang, ke tla tsholeletsa Bafelesita letsogo, ke nyeletsa Bakerethi, ke fedisa masalela a a fa losing lwa lewatle.
17Ke tla ba dirafaletsa dipusoloso tse dikgolo ka dikotlo tse di bogale gore ba tle ba itse fa ke le Morena, mogang ke digelang pusoloso ya me mo go bone.’ ”


text:
11E rile Modimo o sena go bua gantsi le ka mekgwa e mentsi le borraetsho ka baporofeti mo metlheng ya bogologolo,
Joh. 1:3
Bakol. 1:16
2wa bua le rona mo bofelong jwa malatsi ano ka Morwaa-ona yo o mmeileng morua-boswa wa dilo tsotlhe, yo e bileng o dirile mafatshe ka ene. 3Ke ene marang a kgalalelo ya ona le setshwano sa bodimo jwa ona, o tshegeditse dilo tsotlhe ka lefoko la thata ya gagwe; ya re a sena go dira phepafatso ya dibe, a nna ka fa letsogong le le jang la Borena kwa magodimong,
Bakol. 1:15
Baheb. 9:14,26
Mar. 16:19
4a nna mogolo go feta baengele, jaaka a filwe boswa jwa leina le legolo bogolo go maina a bone.
5Gonne ke ofe wa baengele yo o kileng wa mo raya wa re:
“O Morwaake,
ke go tsetse kajeno”?
Wa ba wa re:
“Ke tla nna rraagwe,
mme ene
o tla nna Morwaake”?
2 Sam. 7:14
“Baengele botlhe ba Modimo
ba tshwanetse go mo obamela.”
Pes. 97:7
“O dira baengele ba ona
diphefo le badiredi ba ona
dikgabo tsa molelo.”
“Modimo, sedulo sa bogosi
sa gago ke sa bosakhutleng;
thobane ya bogosi jwa gago
ke thobane ya tshiamo.
9O ne o rata tshiamo,
mme o tlhoa tshiamololo;
ke gona ka moo, Modimo,
Modimo wa gago
o go tloditseng lookwane
lwa boitumelo
go gaisa balekane ba gago.”10Gape wa re:
“Wena Morena, o theile
lefatshe mo tshimologong,
magodimo ke ditiro
tsa diatla tsa gago.
11Tseo di tla nyelela,
mme wena o nnetse ruri,
mme tsona tsotlhe di tla onala
jaaka seaparo.
12O tla di mena jaaka kobo,
jaaka seaparo,
di tla fetolwa, mme wena
o ntse o le yo o leng ene;
dinyaga tsa gago
ga di nke di khutla.”13Mme ke ofe wa baengele yo o kileng wa mo raya wa re:
“Dula ka fa letsogong la me
le le jang,
ke tle ke tsamae ke dire
baba ba gago
sebeo sa dinao tsa gago”?
14Bone botlhe a ga se mewa e e direlang, e e romelwang tirelong ka ntlha ya ba ba tla ruang pholoso boswa?
Pes. 34:8
91:11